title: Lappeenrannan taistelu

text: Kenraali Peter von Lacy marssitti Kananojalta Viipurin pohjoispuolelta venäläiset joukot Lappeenrantaan, jonne ne saapuivat 22. elokuuta. Wrangelin johtamat 4 000 ruotsalaista olivat Taavetissa, minkä lisäksi Haminassa oli 5 000 sotilasta.


title: Lappeenrannan taistelu

text: Seuranneessa taistelussa ruotsalaiset kärsivät tappion. Taistelussa Wrangel haavoittui pahoin ja joutui vangiksi.


title: Hämmästyttävät tarinat

text: Hämmästyttävät tarinat eli Steven Spielbergin hämmästyttävät tarinat ("Amazing Stories") on yhdysvaltalainen, NBC -yhtiölle vuosina 1985 – 1987 tuotettu tv-sarja. Sarjan 45 jakson komediaa, kauhua, draamaa ja jännitystä sisältävät tarinat kertovat yliluonnollisista tapahtumista. Se muistutti rakenteeltaan sarjaa Hämärän rajamailla, mutta sillä ei ollut Rod Serlingin tapaista juontajaa.


title: Hämmästyttävät tarinat

text:
Sarjan tuottanut ja ideoinut Steven Spielberg ohjasi itse kaksi jaksoa, muita ohjaajia olivat muun muassa Clint Eastwood, Martin Scorsese, Joe Dante ja Tobe Hooper.
Käsikirjoittajista mainittakoon Frank Deese ja Rockne S. O'Bannon.


title: Hämmästyttävät tarinat

text:
Sarjaa esitettiin Suomessa vuonna 1987.
Jaksot olivat myös 8:ssa episodielokuvissa, joita esitettiin Filmnet -maksu-tv:ssä noin vuonna 1990.


title: Gianluca Bortolami

text: Gianluca Bortolami (s. 28. elokuuta 1968) on italialainen maantiepyöräilijä. Hän voitti muun muassa Flanderin ympäriajon vuonna 2001, Züri-Metzgeten 1994 ja yhden etapin Ranskan ympäriajossa 1994.


title: Gianluca Bortolami

text: Bortolami jäi kiinni kortisonista vuonna 2003.


title: Franz Josef Jung

text: Franz Josef Jung (s. 5. maaliskuuta 1949) on saksalainen kristillisdemokraattinen poliitikko. Hän on toiminut Saksan puolustus- ja työministerinä.


title: Franz Josef Jung

text: Suoritettuaan asepalveluksensa Jung opiskeli lakia Mainzin yliopistossa. Ammatiltaan hän on asianajaja ja notaari. Poliittisella urallaan hän on toiminut useissa viroissa Hessenin osavaltiossa.


title: Franz Josef Jung

text: Angela Merkelin ensimmäisessä hallituksessa Jung oli puolustusministerinä. Hänestä tuli Merkelin II hallituksessa työministeri. Jung joutui kuitenkin eroamaan tehtävistään 27. marraskuuta 2009 ja hänen tilalleen työministeriksi nimitettiin Ursula von der Leyen. Hänen ollessaan puolustusministeri Saksan joukot johtivat Afganistanissa Kunduzin iskua, jossa kuoli 69 talibania ja 30 siviiliä. Jung kielsi pitkään, ettei tiennyt siviilien kuolemasta iskussa. Vasta 26. marraskuuta hän myönsi puheessaan parlamentille, että on nähnyt raportin, joka vahvistaa siviilien kuolemat.


title: Kim Possible: Seikkailu ajassa

text: Kim Possible: Seikkailu ajassa ("Kim Possible: A Sitch in Time") on vuonna 2003 ilmestynyt animaatioelokuva. Elokuva on jatkoa Kim Possible -animaatiolle, jonka pääosissa esiintyvät Christy Carlson Romano, Will Friedle ja Nancy Cartwright.


title: Kim Possible: Seikkailu ajassa

text: Elokuva alkaa kun Shego, Tohtori Traagi, Apina Nyrkki ja Duff Killagan varastavat maagisen apina patsaan jolla, voi kulkea ajassa. Sen avulla Shego, Tohtori Traagi, Duff Killigan ja Apina Nyrkki voivat liikkua ajassa taakse ja eteenpäin. Konnat voivat siis esimerkiksi muuttaa ajan kulkua ja valloittaa maailman. Teinisankari Kim Possible ja Ron Stoppable kuulevat asiasta ja aikovat pysäyttää konnat. Kimiä ja Ronia auttavat Rufus 3000 ja hänen armeijansa tulevaisuudesta.


title: David Scarboro

text: David Timothy Scarboro (3. helmikuuta 1968 – 27. huhtikuuta 1988) oli brittiläinen näyttelijä. Hän tuli 1980-luvulla tunnetuksi roolistaan (Mark Fowler) televisiosarjassa "EastEnders".


title: David Scarboro

text: Scarboro kuoli 20-vuotiaana pudottuaan Beachy Headilta. Vaikka hänen tiedetään kärsineen masennuksesta, on epäselvää, oliko tapahtunut onnettomuus vai itsemurha.


title: Olavi Lahtela

text: Olavi Aleksanteri Lahtela (3. kesäkuuta 1915 Kemijärvi – 29. joulukuuta 1968 Helsinki) oli maalaisliittolainen (myöh. keskustalainen) ministeri ja kansanedustaja.


title: Olavi Lahtela

text: Lahtelan vanhemmat olivat maanviljelijä, kansanedustaja Matti Lahtela ja Briita Kaisa Heikkilä. Hän suoritti kadettikoulun 1941, palveli puolustusvoimissa ja jäi sotien jälkeen kapteenina reserviin. Hän toimi pioneerikomppanian päällikkönä ja prikaatin pioneerikomentajana. Vuonna 1965 hänet ylennettiin majuriksi. Hän oli avioliitossa vuodesta 1936 kirjailija Meeri Kyllikki Kallaksen (1916–1979) kanssa. Kirjailija Markku Lahtela sekä elokuvaohjaaja ja -käsikirjoittaja Atro Lahtela ovat hänen poikiaan. SDP:n puoluesihteeri Mikael Jungner on hänen tyttärenpoikansa. Kirjailija Silvo Lahtela ja näyttelijä Johannes Lahtela ovat hänen pojanpoikiaan.


title: Olavi Lahtela

text: Olavi Lahtelan puoliso Kyllikki Kallas herätti 1950-luvun lopulla huomiota Maalaisliiton silloista puoluesihteeriä Arvo Korsimoa ja eräitä muitakin puolueen näkyviä henkilöitä parodioineella näytelmällään "Herra puoluesihteeri". Näytelmän ensiesitys oli Suomen Kansallisteatterissa keväällä 1958.


title: Olavi Lahtela

text: Lahtela toimi kansanedustajana 22.7.1958–29.12.1968 sekä ministerinä 1.11.1963–17.12.1963 kulkulaitosten ja yleisten töiden ministeriössä. Lisäksi hän toimi presidentin valitsijamiehenä neljä kertaa. Eduskunnan täysistunnossa Olavi Lahtela sai dramaattisesti kesken puheen pitämisen sairauskohtauksen, joka johti paikalla olleiden lääkärikansanedustajien antamasta ensiavusta huolimatta kuolemaan.


title: Kaupunki (täsmennyssivu)

text: Kaupunki voi tarkoittaa seuraavia asioita:


title: Daytonin rauhansopimus

text: Daytonin rauhansopimus tai Dayton-Pariisi-sopimus on rauhansopimus, joka solmittiin marraskuussa 1995 Wright-Pattersonin tukikohdassa Yhdysvalloissa Ohiossa lähellä Daytonia ja allekirjoitettiin 14. joulukuuta 1995 Pariisissa. Sopimus päätti kolme ja puoli vuotta kestäneen Jugoslavian hajoamissotiin kuuluneen Bosnian sodan.


title: Daytonin rauhansopimus

text: Vaikka Daytonin rauhansopimuksen pääkohdista oli keskusteltu jo vuodesta 1992 asti, neuvottelut käynnistyivät vasta sen jälkeen kun kroaatit ja bosniakit olivat toteuttaneet Operaatio Myrskyn ja hallituksen joukot hyökänneet Serbiaan NATO:n operaatio "Deliberate Force"n tukemana. Neuvotteluja varjostivat Srebrenican verilöyly ja syytökset Bosnian serbijohtajia kohtaan. Syyskuun ja elokuun 1995 aikana erityisesti Yhdysvallat ja Venäjä alkoivat painostaa kolmen osapuolen johtajia osallistumaan neuvotteluihin Daytonissa.


title: Daytonin rauhansopimus

text: Neuvottelut kestivät 1.-21. marraskuuta 1995. Niihin osallistuivat Serbia ja Montenegron presidentti Slobodan Milošević (Bosnian serbien edustajana Radovan Karadžićin poissaolosta johtuen), Kroatian presidentti Franjo Tuđman, Bosnia ja Hertsegovinan presidentti Alija Izetbegović sekä ulkoministeri Muhamed Sacirbey.


title: Daytonin rauhansopimus

text: Rauhankonferenssin johtajana oli Yhdysvaltain ulkoministeri Warren Christopher, neuvottelijana Richard Holbrooke ja edustajina EU:n erityisedustaja Carl Bildt ja Venäjän varaulkoministeri Igor Ivanov. Konferenssiin osallistui myös tuolloinen Yhdysvaltain Euroopan joukkojen komentaja yhdysvaltalaiskenraali Wesley Clark ja brittieversti David Leakey.


title: Daytonin rauhansopimus

text: Syrjäinen neuvottelupaikka valittiin, jotta osallistujat neuvottelisivat neuvottelupöydässä median sijaan.


title: Daytonin rauhansopimus

text: Sopimus allekirjoitettiin muodollisesti Pariisissa, Ranskassa 14. joulukuuta 1995. Sen allekirjoittivat myös Ranskan presidentti Jacques Chirac, Yhdysvaltain presidentti Bill Clinton, Ison-Britannian pääministeri John Major, Saksan liittokansleri Helmut Kohl ja Venäjän pääministeri Viktor Tšernomyrdin.


title: Daytonin rauhansopimus

text: Bosnian ja Hertsegovinan nykyisestä poliittisesta jaosta ja sen hallitusmuodosta sovittiin osana perustuslakia. Olennaisin osa sopimusta oli maan jako kahteen poliittiseen kokonaisuuteen, Bosnia ja Hertsegovinan federaatioon ja Serbitasavaltaan.


title: Daytonin rauhansopimus

text: Sopimus asetti lukuisia kansainvälisiä järjestöjä tarkkailemaan, valvomaan ja soveltamaan sopimuksen noudattamista. NATO-johtoiset IFOR-joukot asetettiin vastaamaan sopimuksen sotilaallisista kohdista. Joukot ottivat rauhanturvaamisvastuun YK-johtoisilta UNPROFOR-joukoilta 20. joulukuuta 1995.


title: Daytonin rauhansopimus

text:
Rauhaa pidettiin Bosniassa laihana kompromissina ja ulkovaltojen saneluna. Bosniakkien parissa katsottiin vahvistavan etnisen puhdistuksen.
Elämä palautui Bosniassa ulkoisesti normaaleihin uomiinsa. Mutta kansat pysyttelivät erillään. Avioliittoja eri etnisten ryhmien välillä ei yleensä ollut. Kansojen välinen yhteistyö oli vaikeaa ja mm. Sen takia kehitys polki paikallaan. Korruptio , nepotismi, nationalismi ja työttömyys leimasivat arkea ja politiikkaa. Serbien entiteetin johto väläytteli alueen irtautumista Bosniasta.


title: Hair (elokuva)

text: Hair on suosittuun Hair-musikaaliin perustuva elokuva vuodelta 1979. Ohjaajana oli Milos Forman ja pääosissa John Savage (maalaispoika Claude), Treat Williams (hippijoukon johtaja Berger) ja Beverly D'Angelo (hippeihin liittyvä ylhäistyttö Sheila) ja Annie Golden (raskaana oleva hippityttö Jeannie).


title: Hair (elokuva)

text: Forman jätti tiettyjä lauluja pois ja muutti musikaalin juonta. Tärkeimmät muutokset koskevat Claude Bukowskin taustaa ja elokuvan loppuratkaisua.


title: Hair (elokuva)

text: Myöhemmin tuotantoyhtiö leikkasi elokuvasta rajusti lyhennetyn version ja levitti sitä televisiossa ohjaajan vastustuksesta huolimatta.


title: Hair (elokuva)

text:
Maalaispoika Claude tulee New Yorkiin muutamaksi päiväksi ennen lähtöään koulutusleirille ja sieltä Vietnamin sotaan. Hän tutustuu hippijoukkoon, joka esittelee hänelle elämää, huumeita ja maailmankatsomustaan. Joukkoon liittyy myös varakkaan perheen Sheila-tytär. Vaiheikkaiden päivien jälkeen Claude lähtee joukon vastusteluista huolimatta sotilasleirille. Hipit lähtevät häntä tapaamaan, Berger ja Claude vaihtavat paikkoja, jotta Claude voisi vielä kerran tavata Sheilan. Näiden tapaillessa tulee lähtökäsky, Berger joutuu Vietnamiin ja saa surmansa.
"The New York Timesin" kriitikot valitsivat "Hairin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Dancing with the Stars (yhdysvaltalainen televisiosarja)

text: Dancing with the Stars on yhdysvaltalainen televisiosarja, jossa julkisuuden henkilöt opettelevat tanssimaan ammattilaisten johdolla. Sarja perustuu brittiläisperäiseen Dancing with the Stars -formaattiin.


text: Sarjan juontajina ovat toimineet vuodesta 2006 Tom Bergeron ja Samantha Harris. Bergeron on toiminut juontajana jokaisella kaudella, mutta Harrisin sijasta hänen parinaan ensimmäisellä tuotantokaudella toimi Lisa Canning. Myös entinen kilpailija Drew Lachey on toiminut juontajana Harrisin ollessa äitiyslomalla viidennen tuotantokauden aikana. Len Goodman, Carrie Ann Inaba ja Bruno Tonioli ovat toimineet tuomareina sarjan alusta saakka.


text: 1. kesäkuuta – 6. heinäkuuta 20055. tammikuuta – 26. helmikuuta 200612. syyskuuta – 22. marraskuuta 200619. maaliskuuta – 22. toukokuuta 200724. syyskuuta – 27. marraskuuta 200717. maaliskuuta – 20. toukokuuta 200822. syyskuuta – 25. marraskuuta 20089. maaliskuuta – 19. toukokuuta 2009


text: 21. syyskuuta–24. marraskuuta 2009


text: 22. maaliskuuta–25. toukokuuta 2010


text: 20. syyskuuta–23. marraskuuta 2010


text: 21. maaliskuuta–24. toukokuuta 2011


text: 19. syyskuuta–22. marraskuuta 2011


text: 19. maaliskuuta–22. toukokuuta 2012


text: 24. syyskuuta–27. marraskuuta 2012


text: Sarjan 15. tuotantokaudella kaikki kilpailijat olivat jo tuttuja sarjan aiemmilta tuotantokausilta.


text: 18. maaliskuuta–21. toukokuuta 2013


text: 16. syyskuuta––6. marraskuuta 2013


text: 17. maaliskuuta–20. toukokuuta 2014


text: 15. syyskuuta–25. marraskuuta 2014


text: 16. maaliskuuta–19. toukokuuta 2015


text: 14. syyskuuta–24. marraskuuta 2015


text: 21. maaliskuuta–24. toukokuuta 2016


text: 12. syyskuuta–22. marraskuuta 2016


text: 20. maaliskuuta–23. toukokuuta 2017


text: 18. syyskuuta–21. marraskuuta 2017


text: 30. huhtikuuta–21. toukokuuta 2018


text: Sarjan 26. tuotantokaudella kaikki kilpailijat olivat urheilijoita.


title: Kalevankangas (Mikkeli)

text: Kalevankangas on Mikkelin kolmas kaupunginosa, jonka nimi vahvistettiin vuonna 1951. Kaupunginosassa toimii Kalevankankaan ala- ja yläaste.


title: Kalevankangas (Mikkeli)

text: Metsätyypiltään Kalevankangas on karua tai kuivaa kangasmetsää. Kalevankankaalla esiintyy jääkauden muovaamia suppia. Hanhilammen ympäristössä on n. 30 hehtaarin suojelualue ja luontopolku.


title: Kalevankangas (Mikkeli)

text: Kalevankankaalla sijaitsevat Mikkelin merkittävimmät urheilun mahdollistavat paikat, kuten Kalevankankaan kaksi jäähallia, useiden kilometrien pituiset pururadat, joissa on talvisin hiihtoladut, Mikkelin ravirata, jossa sijaitsee myös kaksi jalkapallokenttää sekä tennis-, salibandy-, squash- ja kuplahalli.


title: Kalevankangas

text: Kalevankangas viittaa muun muassa seuraaviin:


title: Brigitte Zypries

text: Brigitte Zypries (s. 16. marraskuuta 1953, Kassel) on saksalainen sosiaalidemokraatti (SPD). Hän toimi sekä Gerhard Schröderin toisen hallituksen että Merkelin I hallituksen oikeusministerinä vuosina 2002–2009. Saksan liittopäiväedustajana Zypries on toiminut vuodesta 2005.


title: Brigitte Zypries

text: Koulutukseltaan Zypries on juristi. Hän opiskeli lakia vuosina 1972–1977 Gießenissä.


title: Keho aseena

text: Keho aseena ("Human Weapon") on yhdysvaltalainen kamppailulajeihin ja niiden historiaan perustuva ohjelma, jota juontavat MMA-vapaaottelija Jason Chambers ja painija/henkivartija Bill Duff. Nämä kaksi taistelulajeihin perehtenyttä miestä kiertelevät ympäri maailmaa esitellen yleisiä, toisinaan varsin erikoisia kamppailulajeja. "Keho aseena" tulee Suomessa lauantai-iltaisin JIM-kanavalta. Ohjelmaa esitettiin yhdysvalloissa vuonna 2007.


title: Loeb Classical Library

text: Loeb Classical Library on Harvard University Pressin julkaisema kirjasarja, jossa julkaistaan merkittäviä antiikin kreikkalaisia ja latinankielisiä teoksia. Tekstit on julkaistu niin, että kreikan- tai latinankielinen alkuteksti löytyy jokaisen aukeaman vasemmanpuoleiselta sivulta, ja sananmukainen englanninkielinen käännös oikeanpuoleiselta sivulta.


title: Loeb Classical Library

text: Julkaisusarjan perusti ja sitä rahoitti alun perin James Loeb. Ensimmäiset niteet toimittivat T. E. Page, W. H. D. Rouse ja Edward Capps, ja ne julkaisi William Heinemann and company vuonna 1912. Tämän jälkeen on julkaistu kymmeniä uusia niteitä, ja vanhempia käännöksiä on myös uusittu useita kertoja. Harvard University Press on julkaissut sarjaa vuodesta 1989. Viime vuosina on julkaistu vuosittain neljästä viiteen uutta tai uudelleen toimitettua nidettä.


title: Loeb Classical Library

text: Sarja on tarkoitettu antiikin aikaisten tekstien saattamiseksi suuren yleisön saataville. Se ei kuitenkaan ole varsinaisesti tarkoitettu tutkijoille, koska alkuteksteistä puuttuu kriittinen apparaatti, eikä myöskään aivan tavallisille lukijoille, koska tekstien kieliasussa on pyritty enemmän sananmukaisuuteen kuin kielen sujuvuuteen.


title: Loeb Classical Library

text: Sarjassa kreikankielisten niteiden kannet ovat vihreät ja latinankielisten niteiden punaiset. Vuonna 2001 Harvard University Press alkoi julkaista lisäksi "I Tatti Renaissance Library" -nimistä sinikantista sarjaa, jossa julkaistaan alkukielisiä (yleensä latinankielisiä) teoksia keskiajalta ja renessanssiajalta.


title: Electric Funeral

text: Electric Funeral on B-puolen avauskappale Black Sabbathin levyllä "Paranoid".


title: Electric Funeral

text: Kappale alkaa raskaalla, naukuvalla riffillä jossa käytetään paitsi kitarassa myös bassossa normaalia enemmän wahwah-pedaalia.


title: Electric Funeral

text: Sanoitus on Geezer Butlerin kolkkoa näkyä tulevaisuudesta. Kappale on aikakaudelleen eli jo lähestyvälle hippiajan lopulle (1970) tyypillinen näkemys ydintuhosta, jonka pelättiin - ei niin vahvasti kuin kymmenisen vuotta aiemmin - odottavan aivan nurkan takana: luottamus siihen, että korkeampi mahti estää tuhon viime hetkellä, paistaa viimeisestä säkeistöstä vahvana - aivan kuin ydinkauhu paistaa ensimmäisestä. Black Sabbath - Electric Funeral - Live 1999 YouTubessa


title: Häntälä (Halikko)

text: Häntälä on kylä Halikossa Salossa. Kylän pääalue sijaitsee Ahtialan eteläpuolella Halikonjoen ja Kuninkaantien välissä.


title: Häntälä (Halikko)

text: Häntälä on kuulunut suomalaisen vero-oikeuden piiriin, joten kylä on perustettu viimeistään 1200-luvulla. Ensimmäinen maininta Häntälästä on vuodelta 1429. Vuoden 1540 maakirjassa Häntälän koko on pienentynyt, sillä se on mainittu yksittäistilana. 1700-luvulle tultaessa kylä on jälleen kasvanut ja siellä on sijainnut yksi armeijan ratsutila. Häntälän tila toimi nimismiehentalona 1500-luvun lopusta lähtien joten kylä oli käräjäpaikka. Nimismiehentalon yhteydessä oli myös kestikievari, joka sai oman rakennuksensa 1800-luvulla.


title: Häntälä (Halikko)

text: Ahtialan puolella sijaitsevassa Häntälän koskessa sijaitsi Häntälän mylly, jonka rauniot ja pato on edelleen paikallaan. Myllyä käyttivät myös muiden kylien asukkaat. Kylän läpi kulki Rantarata ennen radan oikaisua ja kylässä oli oma Häntälän seisake.


title: Oxford Classical Texts

text: Oxford Classical Texts eli Scriptorum Classicorum Bibliotheca Oxoniensis on Oxford University Pressin julkaisema teossarja, jossa julkaistaan antiikin kreikkalaisia ja latinankielisiä teoksia alkukielillä kriittisellä apparaatilla varustettuna. Sarjassa ei kuitenkaan yleensä ole julkaistu luonnontieteellisiä ja matemaattisia teoksia.


title: Oxford Classical Texts

text: Koska teossarja on tarkoitettu ennen kaikkea tutkijoille ja klassillista filologiaa vakavasti opiskeleville, kirjojen esipuheet ovat olleet perinteisesti latinaksi, eikä teoksissa ole käännöksiä eikä selityksiä, niin että kirjat ovat klassisilla kielillä alusta loppuun saakka. Joissakin uudemmissa niteissä, alkaen Sofokles-niteestä (1990), perinteestä on poikettu ja niteissä on myös englanninkielinen johdanto.


title: Hand of Doom

text: Hand of Doom on sävelmä Black Sabbathin levyllä "Paranoid".


title: Hand of Doom

text: Kappale käsittelee huumeita ja sanoitus on Geezer Butlerin käsialaa. Yhtyeen käsitys huumeista ja niiden vaaroista oli vielä tuolloin (1970) varsin suoraviivaisen torjuva.


title: John Demjanjuk

text: John Demjanjuk (syntyjään Ivan Demjanjuk, 3. huhtikuuta 1920 Dubovi Maharyntsi, Vinnytsjan alue, Ukraina – 17. maaliskuuta 2012) oli ukrainalainen SS-mies. Hänet on tuomittu sotarikoksista toisen maailmansodan aikana.


title: John Demjanjuk

text: Hänen on osoitettu toimineen SS-vartijana pahamaineisessa Treblinkan keskitysleirissä 1942–1943, tehneen leirillä murhia ja käyttäneen raakaa väkivaltaa vankeja vastaan. Eloonjääneiden mukaan hän oli pahamaineinen ”Iivana Julma”.


title: John Demjanjuk

text: Toisen maailmansodan jälkeen hän asui seitsemän vuotta Etelä-Saksassa, jossa hän työskenteli Yhdysvaltain armeijan palveluksessa. Vuonna 1952 hän muutti vaimonsa ja tyttärensä kanssa Yhdysvaltoihin, jossa hän asui Ohion osavaltiossa työskennellen autotehtaissa.


title: John Demjanjuk

text: Israelin vaadittua Demjanjukin luovuttamista hänet kuljetettiin Israeliin vuonna 1981. Vuonna 1988 hänet tuomittiin holokaustista selvinneiden todisteiden perusteella kuolemaan Israelissa, mutta maan korkein oikeus kumosi tuomion heinäkuussa 1993 ja vapautti Demjanjukin, koska eräs toinen mies osoittautui uusien todisteiden valossa todennäköisemmäksi ”Iivana Julmaksi”. Demjanjuk karkotettiin Israelista ja hänelle määrättiin elinikäinen maahantulokielto Israeliin.


title: John Demjanjuk

text: John Demjanjukia vastaan nostettiin Saksassa uusi syyte osallisuudesta 30 000 juutalaisen murhaan Sobiborin keskitysleirissä toisen maailmansodan aikana. Hänet kuljetettiin toukokuussa 2009 Yhdysvalloista Saksaan, jossa hänet vietiin suoraan Stadelhelmin vankilaan Münchenissä. Demjanjukin perhe yritti estää hänen luovuttamisensa vedoten hänen korkeaan ikäänsä ja vakavaan sairauteensa. Oikeudenkäynti Demjanjukia vastaan alkoi marraskuun 2009 lopussa. Oikeus katsoi hänen olleen osallisena lähes 30 000 ihmisen surmaamisessa Sobibórin tuhoamisleirillä toisen maailmansodan aikana ja langetti hänelle viiden vuoden vankeustuomion 12. toukokuuta 2011. Samana päivänä oikeus kuitenkin vapautti hänet vankeustuomiosta korkean iän vuoksi.


title: John Demjanjuk

text: Demjanjuk kuitenkin itse sanoo palvelleensa toisen maailmansodan aikana neuvostoarmeijassa ja joutuneensa Saksassa sotavangiksi sekä tulleensa pakotetuksi työskentelemään keskitysleireissä. Länsi-Ukrainan nationalistit pitävä syytteitä perusteettomina ja väittävät niiden olevan tulosta kansainvälisestä salaliitosta Ukrainan maineen mustaamiseksi ja väittävät Venäjän FSB:n väärentäneen Demjanjukin SS-henkilökortin. Lvivin kaupunginvaltuusto on virallisesti tuominnut oikeudenkäynnin.


title: Synekdokee

text: Synekdokee on kielikuva jossa:


title: Radosław Sikorski

text: Radosław Tomasz "Radek" Sikorski (s. 23. helmikuuta 1963, Bydgoszcz) on puolalainen konservatiivipoliitikko ja toimittaja. Hän on toiminut Puolan puolustusministerinä 2005–2007 ja ulkoministerinä vuodesta 2007 lähtien.


title: Radosław Sikorski

text: Sikorski toimi nuoruudessaan Solidaarisuus-liikkeessä. Vuonna 1981 hän jäi Puolan poliittisen ilmapiiri vuoksi työ- ja lomamatkaallaan Britanniaan. Hän opiskeli Oxfordin yliopiston Pembroke Collegessa filosofiaa, valtiotiedettä ja kansantaloustiedettä ja sai Britannian kansalaisuuden vuonna 1984.


title: Radosław Sikorski

text: 1980-luvun puolivälissä Sikorski toimi sotakirjeenvaihtajana Afganistanissa 1986–1989 mujaheddinien puolella ja Angolassa. Sikorski haastatteli mm. Jonas Savimbia ja Gulbuddin Hekmatyaria. Hän voitti Afganistanissa ottamastaan valokuvasta vuoden 1988 arvostetun World Press Photo -palkinnon.


title: Radosław Sikorski

text: Vuonna 1990 hän toimi Rupert Murdochin neuvonantajana Puolassa tehdyissä investoinneissa. Sikorski palasi Puolaan vuonna 1992. Hän oli tukenut Lech Wałęsaa presidentiksi ja pääsi välittömästi varapuolustusministeriksi Jan Olszewskin hallitukseen ja oli varaulkoministerinä Jerzy Buzekin hallituksessa.


title: Radosław Sikorski

text:
Vuosina 2002–2005 hän oli tutkijana yhdysvaltalaisessa American Enterprise Institutessa Washingtonissa sekä New Atlantic Initiativen johtajana.
Hän palasi Puolaan puolustusministeriksi 2005. Hän erosi 5. helmikuuta 2007, ja eron syyksi on sanottu erimielisyyksiä pääministeri Jaroslaw Kaczyńskiin ja sotilastiedustelun päällikön Antoni Macierewiczin kanssa.


title: Radosław Sikorski

text: Hän erosi Laki ja oikeus -puolueesta ja siirtyi Kansalaisfoorumiin vuoden 2007 vaaleissa. Vaalien jälkeen hänestä tuli Donald Tuskin hallituksen ulkoministeri.


title: Radosław Sikorski

text: Sikorski tunnetaan Yhdysvaltain ystävänä ja Venäjän arvostelijana. Hän tuki Puolan NATO- ja Euroopan unioni -jäsenyyttä. Hän vertasi puolustusministerinä kirjoituksessaan Financial Times -lehdessä 29.5.2007 Venäjän–Saksan kaasuputkihanketta Molotov-Ribbentrop-sopimukseen. Venäjä, Saksa ja Euroopan komissio tuomitsivat väitteet. 20. elokuuta 2008 Sikorski allekirjoitti sopimuksen Puolaan sijoitettavasta Yhdysvaltain ohjuspuolustuksen ohjustukikohdasta.


title: Radosław Sikorski

text: Sikorski on naimisissa yhdysvaltalaisen historioitsija-toimittaja Anne Applebaumin kanssa.


title: WWJ

text: WWJ on yhdysvaltalainen radioasema Detroitissa Michiganissa, joka aloitti toimintansa nimellä 8MK 20. elokuuta 1920. Se on oman ilmoituksensa mukaan maailman ensimmäinen säännöllistä ohjelmaa lähettävä radioasema.


title: WWJ

text: Aseman perusti Scrippsin perhe nimellä 8MK. Sen ensimmäinen lähetys alkoi kello 8.15 Detroit News Buildingin tiloista sanoilla ""This is 8 MK calling"". Ensimmäinen lähetys kuultiin arviolta 30 kodissa Detroitissa. Aseman omisti Detroit Evening News -lehti, jonka James Edmund Scripps oli perustanut 1873. Hän kiinnostui radiotoiminnasta 1902 kuultuaan kokeellista Thomas E. Clarkin langatonta lähetystä. Hän osallistui poikansa William Edmund Scrippsin kanssa yksityiseen näytökseen, jossa Clark esitteli heille langatonta morse-koodin lähettämistä. He myös rahoittivat Clarkin tutkimustyötä.


title: WWJ

text: William-pojasta tuli innokas radioharrastaja 1918, josta 8MK sai alkunsa. J.E. Scripps oli kuollut jo 1906, mutta lehtiyhtiö oli suopea entisen johtajansa pojan kokeiluille.


title: WWJ

text: 13. lokakuuta 1921 asema sai kaupallisen luvan ja sen tunnukseksi tulivat kirjaimet "WBL". 3. maaliskuuta 1922 aseman tunnukseksi vaihtui nykyisinkin käytössä oleva "WWJ". Nykyisin aseman omistaa CBS.


title: WWJ

text: Radioaseman sivusto


title: WBL

text: WBL voi olla


title: Viiru

text: Viiru (mineralogia) (tarkemmin "mineraalipölyn väri") on mineraalien määrittämiseen ja tunnistamiseen käytettävä menetelmä. Viirulla tarkoitetaan jälkeä joka jää lasittamattomaan posliiniin naarmutettaessa koetettavaa kiveä siihen. Lasittamaton posliini on riittävän kova ja karhea materiaali jauhamaan mineraalista ohuen kerroksen hienoa pölyä joka tarttuu posliiniin ja jättää siihen jäljen. Viiru on verrattavissa esimerkiksi lyijykynään: lyijykynän musta grafiitti jauhautuu hyvin hienoksi pölyksi paperia vasten, ja jättää siihen mustan jäljen.


title: Viiru

text: Mineraalin viiru määräytyy kunkin mineraalin perusväristä, siitä miten kunkin mineraalin väri muodostuu. Jos mineraali on itsessään läpinäkyvä tai kuultava, sen väri muodostuu yleensä mineraalissa olevista epäpuhtauksista: mm. metallioksideista (esimerkiksi kupari, kromi, rauta). Nämä epäpuhtaudet absorboivat läpinäkyvän mineraalin läpi kulkiessaan tietyt aallonpituudet pois, ja läpi pääsevät aallonpituudet muodostavat mineraalin näkyvän värin.


title: Viiru

text: Tällaiset täysin puhtaasti kiteytyneiden, itsessään täysin värittömien mineraalien viirut ovat lähes poikkeuksetta valkoisia. Tätä voi verrata esimerkiksi lasiin: olipa lasi minkä väristä tahansa, sen viiru, perusväri ja näin ollen erittäin ohut pöly on täysin väritöntä.


title: Viiru

text: Sen sijaan läpinäkymättömien, valoa läpäisemättömien mineraalien viiru on yleensä värillinen. Tämä johtuu siitä että mineraali itsessään on periaatteessa täyttä, valoa läpäisemätöntä ja taittamatonta väripigmenttiä. Tällaiset mineraalit heijastavat, tai absorboivat valon tietyt aallonpituudet itseensä.


title: Viiru

text: Esimerkkeinä mineraalien viiruista ovat muun muassa musta turmaliini (schörl), musta granaatti (melaniitti) ja mustana, keltaisena, sinisenä tai ruskeana esiintyvä anataasi. Nämä mineraalit ovat anataasia lukuun ottamatta silminnähden täysin läpinäkymättömiä, mutta perusväreiltään ne ovat kuitenkin värittömiä, ne läpäisevät juuri sen verran valoa että vain muutamien mikrometrien paksuinen viiru läpäisee valon silminnähtävästi. Toisin sanoen esimerkiksi violetin ametistin viiru on valkoinen, mutta mitä paksumpi kide on, sitä suurempi määrä pigmenttiä on sen läpi kulkevan valon matkalla. Näin kiteen läpi kulkevasta valosta ehtivät absorboitua ne aallonpituudet joiden puuttuminen määrää jäljelle jäävän valon, ja mineraalin värin.


title: Viiru

text: Värillisiä, läpinäkyviä tai -kuultavia mineraaleja taas ovat esimerkiksi auripigmentti joka on yleensä heikosti läpikuultava, kuitenkin valoa jonkin verran, ja varsinkin kiteinä hyvin läpäisevä mineraali. Auripigmentti esiintyy joko keltaisena, tai yleensä oranssina, mutta sen viiru on kirkkaankeltainen.


title: Viiru

text: Hematiitin viiru taas on verenpunainen. Hematiitti onkin saanut nimensä tästä: kreikan kielen verta tarkoittavan sanan "hemos" - mukaan.


title: Viiru

text: Timantilla taas ei varsinaisesti ole viirua lainkaan, koska se on itsessään kovempi kuin posliini ja naarmuttaa sitä, mutta periaatteessa timantin viiru on valkoinen, koska sen ohueksi jauhettu pöly on väritöntä.


title: AccorHotels

text:
AccorHotels (vuoteen 2015 Accor) on ranskalainen hotelli- ja ravintola-alan yritys. Yhtiön tunnetuimpia hotelli- ja motelliketjuja ovat Sofitel, Novotel, Ibis, Etap ja Formule 1. Accorilla on yli 4000 hotellia 90 eri maassa.
AccorHotels oli 461 719 huoneellaan vuonna 2014 maailman kuudenneksi suurin hotelliyhtiö .


title: AccorHotels

text: Vuonna 2015 AccorHotels ilmoitti ostavansa kanadalaisen FRHI Hotels & Resorts -yhtiön ja sen luksushotelliketjut Fairmont, Raffles ja Swissôtel. Kauppa saatiin päätökseen kesällä 2016. Accor aikoo sulauttaa FRHI:n kolme hotelliketjua perustettavaan Accor Luxury Brands -yksikköön. Yksikön luksushotelliketjuja ovat silloin Raffles, Fairmont, Sofitel Legend, So Sofitel, Sofitel, MGallery by Sofitel, Pullman ja Swissôtel.


title: Kaupunkialue

text: Kaupunkialue on suurehko väestökeskittymä, jossa asutus on ympäröivää maaseutua tiheämpää ja väkimäärä sellainen, että alueesta voidaan käyttää nimitystä kaupunki. Terminä kaupunkialue vastaa kaupunkimaista taajamaa, mutta on määritelmältään huomattavasti avoimempi.


title: Kaupunkialue

text: Kaupunkialueen väkiluvun ilmoittaminen on yksi kolmesta tavasta laskea kaupungin väkiluku. Muut vaihtoehdot ovat ilmoittaa vain hallinnollisen kaupungin väkimäärä tai koko suurkaupunkialueen (metropolialueen) väkiluku. Metropolialueisiin lasketaan kuuluviksi myös yhtenäisesti rakennetun kaupunkialueen ulkopuolella olevat samaan työssäkäyntialueeseen kuuluvat alueet.


title: Kaupunkialue

text: Kaupunkialue voi olla suurempi kuin hallinnollinen kaupunki. Esimerkiksi Suomessa Helsingin kaupunkialueeseen kuuluvat Helsingin lisäksi muun muassa Espoo, Vantaa ja Kauniainen. Se voi olla myös pienempi, varsinkin jos kuntaan on liitetty isoja harvaan asuttuja alueita, kuten Jyväskylän ja Kuopion tapauksissa. Ruotsissa Tukholman kaupunkialueeseen kuuluu Tukholman kunnan lisäksi useita lähikuntia. Sen sijaan esimerkiksi Uumajan ja Karlstadin kuntien alueella on keskustaajaman lisäksi muita taajamia ja harvaan asuttuja alueita.


title: Kaupunkialue

text: Kaupunkialue on paras tapa arvioida kaupunkien kokoeroja kansainvälisesti, koska se jättää vähiten sijaa paikallispolitiikalle. Esimerkiksi Lontoo voisi vaikuttaa huomattavasti Pariisia suuremmalta kaupungilta, ellei kaupunkialuetta oteta huomioon. Suomessa Oulun hallinnollisen alueen asukasluku nousi kuntaliitosten myötä Turun hallinnollista aluetta suuremmaksi 1. tammikuuta 2013. Oulun hallinnollisella alueella oli 30. syyskuuta 2014 195 821 asukasta ja Turun 183 811. Turun keskustaajaman asukasluku on kuitenkin huomattavasti suurempi kuin Oulun keskustaajaman. Turun keskustaajamassa oli vuoden 2015 lopussa 262 301 asukasta ja Oulun keskustaajamassa 196 321 asukasta.


title: Kaupunkialue

text: Kuntarajoihin perustuva luokitus on muodostunut ongelmalliseksi kuntauudistusten myötä, jolloin saman kunnan alueella on sekä kaupunkimaisia että maaseutumaisia alueita. Kuntarajoista riippumattomien paikkatietoaineistojen käyttö mahdollistaa alueiden tarkemman tunnistamisen ja luokittelun.


title: Kaupunkialue

text: Kaupunkialueiden tunnistaminen ja rajaaminen perustuu kaksiosaiseen menetelmään. Ensimmäisessä vaiheessa taajamista valitaan ne, jotka kokonsa perusteella voidaan määritellä kaupunkimaisiksi väestökeskittymiksi. Toisessa vaiheessa muodostetaan näille kaupunkitaajamille kaupunkimaisen alueen raja. Taajamissa rakennusten välinen välimatka ei saa ylittää 200 metriä.


title: Kaupunkialue

text: Taajaman väestömäärän avulla saadaan kunkin asutuskeskittymän koko. Lähtökohtana on, että taajamassa täytyy olla vähintään tietty määrä asukkaita, jotta sitä voidaan kutsua kaupunkimaiseksi. Suomessa on 104 yli 5 000 asukkaan taajamaa. Kaupunkimaisiksi määritellään ne taajamat, joissa asukasmäärä ylittää 15 000.


title: Kaupunkialue

text: Kaupunkialue jaetaan myös sisäkaupunkiin, joka vastaa rakennustehokkuudeltaan vähintään tiivistä pientaloaluetta, sekä reunakaupunkiin, joka koostuu kaupungin viheralueista, erillisistä lähiöistä ja alakeskuksista sekä alemman tehokkuuden asuinalueista ja muista enemmän tilaa vaativista toiminnoista, jotka kuitenkin selvästi ovat osa kaupungin kokonaisuutta.


title: Kaupunkialue

text:
Kaupungit
Taajamat, joissa asukasmäärä ylittää 15 000. Kaupunki ei voi olla ison kaupunkiseudun selvästi pienempi erillinen lähitaajama.


title: Kaupunkialue

text:
Sisäkaupunki
Kaupunkien yhtenäinen ydinalue, joka vastaa vähintään tiivistä pientaloaluetta.


title: Kaupunkialue

text:
Reunakaupunki
Reunakaupungin alue koostuu kaupungin viheralueista, erillisistä lähiöistä ja alakeskuksista sekä alemman tehokkuuden asuinalueista ja muista enemmän tilaa vaativista toiminnoista, jotka kuitenkin selvästi ovat osa kaupungin kokonaisuutta. Tämä vastaa pääpiirteissään asemakaavoitettua aluetta eli suunniteltua yhtenäistä kaupunkialuetta.


title: Kaupunkialue

text:
Kehysalue
Kehysalue kattaa kaupungin välittömässä läheisyydessä olevat alueet. Siihen sisältyy sekä tiiviitä taajama-alueita että maaseutumaisia alueita.


title: Kaupunkialue

text: Näiden kaupunkialueiden määrittely saattaa olla erilainen kuin se mitä Suomessa käytetään.


title: Jussi Jaakonaho

text: Jussi Petter Jaakonaho (s. 25. marraskuuta 1970 Haapajärvi) on suomalainen kitaristi, äänitetuottaja, miksaaja ja äänittäjä. Hän on soittanut muun muassa Jonna Tervomaan, Siiri Nordinin ja Tuure Kilpeläisen yhtyeissä, The Latebirds -yhtyeessä sekä kokoonpanossa Trio Paula Vesala, Jussi Jaakonaho, Jaakko Murros.


title: Jussi Jaakonaho

text: Kitaristina Jaakonaho on itseoppinut. Hän suoritti Sibelius-Akatemian äänittäjä- ja tuottajakurssit vuosina 1994–1996. Tuottajana hän tuli laajempaan tietoisuuteen vuonna 1998 tuotettuaan Jonna Tervomaan esikoisalbumin ja on sen jälkeen työskennellyt tasaiseen tahtiin tuottaen keskimäärin kaksi kokopitkää albumia vuodessa.


title: Jussi Jaakonaho

text: Jaakonaho on toiminut lisäksi luennoitsijana alan oppilaitoksissa kuten Sibelius-akatemiassa, Tampereen ammattikorkeakoulussa, Helsingin Pop & Jazz Konservatoriossa sekä Tampereen konservatoriossa.


title: Jussi Jaakonaho

text: Säveltäjänä Jaakonaho on toiminut Jonna Tervomaalle, Hope Jolle ja Koop Arposelle.


title: Drag king

text: Drag king on naispuolinen esiintyvä taiteilija, joka pukeutuu miehisiin vaatteisiin ja ilmentää miessukupuolen stereotyyppejä esityksessään. Tyypillinen drag king -esitys koostuu tanssista ja laulusta tai playback-esiintymisestä. Drag kingit esittävät yleensä liioitellun machoja mieshahmoja tai imitoivat tunnettuja miehiä, kuten Elvis Presleytä.


title: Drag king

text: Useista drag kingeistä tuli tähtiä brittiläisissä varietee-teattereissa 1800-luvun lopussa ja 1900-luvun alussa, ja brittiläinen pantomiimi säilytti perinteen naisten esiintymisestä miesrooleissa. 2000-luvulla drag kingit ovat alkaneet saavuttaa sen kaltaista mainetta ja huomiota, mistä drag queenit ovat olleet tunnettuja jo vuosia.


title: Peter Wyper

text: Peter Wyper (28. maaliskuuta 1861 Lanarkshire, Skotlanti, Iso-Britannia – k. syyskuu 1920 Strathaven, Skotlanti, Iso-Britannia) oli skotlantilainen "melodeon"-harmonikansoittaja, joka luultavasti teki maailman ensimmäisen harmonikkalevytyksen 1903.


title: Peter Wyper

text: Peter Wyper syntyi Dalzielin kylässä Lanarkshiressä Peter ja Charlotte o.s. MacKenzien kolmanneksi lapseksi. Hänen isänsä oli hiilikaivostyöläinen. Myös hänen nuorempi veljensä Daniel Wyper tuli tunnetuksi melodeoninsoittajana.


title: Peter Wyper

text: Työskenneltyään itsekin hiilikaivoksilla veljekset halusivat nostaa sosiaalista asemaansa ja Peteristä tuli 1890-luvulla ompelukoneiden myyntimies, mikä osoittautui menestyksekkääksi uravalinnaksi. Hän avasi oman liikkeen Hamiltonin Cadzow Streetillä, jossa hän myi soittimia ja musiikkia.


title: Peter Wyper

text: Wyper levytti aluksi tuotantoaan vahasylintereille. Hän ei osannut massatuottaa levyjä, joten hän levytti usealle äänityslaitteelle yht'aikaa tuottaakseen yhdestä sessiosta useamman kuin yhden levyn. Hänen tuotantoaan ei ole säilynyt, mutta esimerkiksi "Talking Machine News" -lehden toimittaja kirjoitti elokuussa 1903 Wyperin lähettäneen hänelle harmonikkalevyn, ja siteeraa lehdessä Wyperin kirjettä: "...Olen myynyt monta tällaista levyä paikallisesti, mutta koska minun pitää soittaa ja tehdä joka levy erikseen, pyytäisin opastusta, kuinka tehdä useampia kerrallaan. On niin monotonista soittaa samaa melodiaa yhä uudelleen."


title: Peter Wyper

text: Vuonna 1906 Wyper teki pari sylinterilevytystä Edison Recordsille. Vuonna 1907 hänen paikallinen tunnettuvuutensa ja levytyskokemuksensa herätti huomiota Columbia Recordsilla ja hän teki siitä lähtien veljensä kanssa noin 130 levytystä Columbialle. Wyperien levyjä myytiin myös Kanadassa, Australiassa, Meksikossa ja Skandinaviassa ja Columbia piti häntä ja Daniel-veljeä Pietro Deiron, Guido Deiron ja John Kimmelin veroisina harmonikkatähtinä aikanaan.


title: Peter Wyper

text: Wyper kuoli Strathavenissa 58-vuotiaana.


title: Kaarlo Johannes Leinonen

text: Kaarlo Johannes (Hannes) Leinonen () oli Oulun hiippakunnan piispa 1965-1978 ja teologian tohtori. Ennen piispan uraa Leinonen oli muun muassa Tornion rovastikunnan lääninrovastina.


title: Kaarlo Johannes Leinonen

text: Hän syntyi Paavolassa kauppias Leonard Aleksanteri Leinosen ja Hilda o.s. Päkkilän lapsena. Käytyään kansa- ja yhteiskoulun kotikonnuillaan ja lukion Oulun lyseossa hän suoritti teologian opintonsa Helsingissä. 1930-luvulla hän osallistui väkevästi kieli- ja ylioppilaspolitiikkaan Akateemisen Karjala-Seuran jäsenenä. Kotiseutunsa miesten kanssa hän näki ja koki käytännössä myös sodat. Hänen hengellinen kotinsa oli vanhoillislestadiolaisuudessa ja korkein haaveensa papinvirka jossain Pohjois-Suomen seurakunnassa. Hänestä tulikin Suomen pohjoisten kiveliöitten ja jokilaaksojen pappi ja piispa. Vanhoillislestadiolaisuuden hajaannuksessa vuonna 1960 Hannes Leinonen valitsi elämänsanalaisuuden.


title: Kaarlo Johannes Leinonen

text: Haave papinvirasta pohjoisessa uhkasi kaatua vaikeaan haavoittumiseen jatkosodassa, mutta elämä voitti, ja hän pääsi toteuttamaan kutsumustaan Rantsilassa, Uhtuan suunnalla jatkosodassa, Hyrynsalmen sotasairaalassa, länsirajan asevelipapin virassa, Tuusulan sotavammasairaalassa, Kuusamossa, Pellossa ja Kemissä, kunnes hän asettui Ylitornion kirkkoherran virkaan 1953. Tästä virasta hän siirtyi hoitamaan piispan virkaa. Hannes Leinonen toimi pitkään myös Ylitornion kristillisen opiston johtokunnan puheenjohtajana.


title: Kaarlo Johannes Leinonen

text: Yksi ehkä hänen eniten arvostamiinsa maallisiin arvoihin kuului isänmaallisuus, jota hän ei puheissaan jättänyt tuomatta julki. Leinonen on saanut ansioistaan mm. Suomen valkoisen Ruusun ritarikunnan 1. luokan komentajamerkin sekä 4. lk Vapaudenristin. Leinonen oli ennen kaikkea saarnamies, mutta myös tunnettu huumorimies ja itsekin kaskujen kohde. Hänen kirjallisesta tuotannostaan välittyy myös hänelle ominainen huumori. Jyväskylän helluntaiseurakunnan johtajan Toivo Haapalan tekemissä kaskukokoelmakirjoissa Leinonen mainitaan useita kertoja.


title: Kaarlo Leinonen (täsmennyssivu)

text: Kaarlo Leinosella voidaan tarkoittaa


title: Pekka Viljakainen

text: Pekka Viljakainen (s. 20. huhtikuuta 1972 Joroinen) on venäläisen Skolkovo-hankkeen neuvonantaja ja Tieto Oyj:n suurin henkilöomistaja.


title: Pekka Viljakainen

text: Viljakainen perusti 14-vuotiaana uusteknologiayritys Oy Visual Systems Ltd:n, jonka myi vuonna 1998 TietoEnatorille. Kauppasumma oli 400 miljoonaa markkaa, josta Viljakainen itse sai puolet ja hänen sukunsa toisen puolikkaan. Viljakainen otti koko summan osakkeina, mikä teki hänestä Tiedon suurimman yksityisen omistajan. Samalla hän aloitti yrityksen strategisista asiakassuhteista vastaavana johtajana. Tässä tehtävässä hän toimi, kunnes irtisanoutui marraskuussa 2010. Viljakainen on sittemmin toiminut Dmitri Medvedevin neuvonantajana. Hän on myös Venäjän postihallituksen jäsen.


title: Pekka Viljakainen

text: Viljakainen opiskeli Lappeenrannan teknillisessä korkeakoulussa.


title: Pekka Viljakainen

text: Viljakainen on naimisissa pianisti Anastasia Injushinan kanssa ja hänellä on kaksi lasta.


title: As the World Turns

text: As the World Turns on yhdysvaltalainen saippuasarja, jota esitettiin arkipäivisin CBS-televisiokanavalla. Ohjelmaa esitetään Euroopassa muun muassa Alankomaissa, jossa sitä näyttää kanava RTL4.


title: As the World Turns

text: Ohjelman kesto on 60 minuuttia, ja sitä esitettiin joka arkipäivä. Sarjan on luonut Irna Phillips.


title: As the World Turns

text: Ohjelman esittäminen alkoi huhtikuussa 1956, joten se on kaikkien aikojen toiseksi vanhin televisiosarja "Guiding lightin" (Unelmien pelikenttä) jälkeen. Ohjelman viimeinen osa esitettiin syyskuussa 2010.


title: As the World Turns

text: Ohjelmasta tunnettuja näyttelijöitä ovat muun muassa John Hensley, Van Hansis, Jake Silbermann ja Tala Ashe.


title: As the World Turns

text: Ohjelma teki historiaa näyttämällä ensimmäisen homosuudelman yhdysvaltalaisessa päiväsaikaan näytettävässä televisiosarjassa syksyllä 2007 Luke Snyderin ja Noah Mayerin välillä.


title: As the World Turns

text: Ohjelmaa tuotti Procter & Gamble Productions.


title: Évry

text: Évry on Ranskan Essonnen departementin pääkaupunki. Évry sijaitsee noin 25 kilometriä Pariisin keskustasta etelään.


title: Lingqijing

text: Lingqijing (靈棋經 língqíjīng, "Henkisen šakin klassikko") on kiinalainen ennuskirja. Sen alkuperä on tuntematon. Legendan mukaan strategi ja daoisti Zhang Liang (張良, k. 189 eaa.) sai sen myyttiseltä henkilöltä, "Keltaisen kiven mestarilta" (黃石公 Huángshígōng) useiden muiden merkittävinä klassikoina pidettyjen kirjojen mukana. Kirjan ensimmäinen tunnettu, selityksin varustettu painos on Jin-dynastian ajalta. Lingqijing tuli tunnetuksi lännessä, kun Marc Aurel Stein ja Paul Pelliot löysivät Mogao-luolista muiden teosten ohella neljä Lingqijingin kopiota.


title: Lingqijing

text: Kirjan ennustusmenetelmä kuuluu šakiksi (qi 棋) kutsuttuihin peleihin, joille on tunnusomaista irrallisten, yleensä pyöreiden pelimerkkien järjestäminen ja liikuttelu määrättyjen sääntöjen mukaan (kts. weiqi, xiangqi). Usein pelimerkkien toiselle puolelle on kaiverrettu ja maalattu tarvittavat symbolit. Lingqi pohjaa yijing-ennustamisen periaatteisiin.


title: Lingqijing

text: Ennustamiseen käytetään kahtatoista kiekkoa. Kukin niistä on merkitty yhdellä kolmesta kirjainmerkistä, jotka symbolisoivat "kolmea aarretta": taivas, maa ja ihminen.Pelimerkit heitetään alustalle. Ne merkit, joiden kirjainmerkki on näkyvissä, järjestetään kolmeen riviin:Jokaisessa rivissä voi olla 0-4 merkkiä näkyvissä. Lukumäärillä on yinyang-määreet:Näkyvissä olevien merkkien lukumäärä ja niiden keskinäinen vahvuus sekä yinyang-laatu vaikuttavat ennusteen sisältöön.


title: Karl-Heinz Luck

text: Karl-Heinz Luck (28. tammikuuta 1945 Unterschönau, Thüringen, Saksa) on itäsaksalainen yhdistetyn hiihtäjä. Hänen uransa paras saavutus oli pronssimitali Sapporon olympialaisten henkilökohtaisesta kilpailusta vuonna 1972; mäkiosuudella hän oli vasta 17:s mutta nosti sijoitustaan hiihdossa. Hän voitti Holmenkollenin kilpailun vuonna 1970 ja Salpausselän kilpailun vuonna 1972. Luck sijoittui kuudenneksi MM-kisoissa 1970 oltuaan hiihto-osuuden nopein. Grenoblen olympialaisissa 1968 hän sijoittui 11:nneksi. Hän lopetti uransa vuonna 1972.


title: Bajtra

text: Bajtra on tyypillinen maltalainen likööri, joka valmistetaan viikunaopuntia-kaktuksen hedelmistä.


title: Bajtra

text: Viikunaopuntia on lähtöisin Amerikan mantereelta, mistä merenkulkijat toivat sen 1400-luvulla Maltalle. Maltan ritarikunnan jäsenet kehittivät siitä Bajtra-liköörin, jota valmistaa nykyään Zeppi’s Naxxarissa. Viikunaopuntian hedelmä antaa liköörille hedelmäisen makean maun. Maltalla Bajtraa juodaan viilennettynä joko chardonnayn tai limonadin kanssa.


title: Malta (Puola)

text: Malta on tekojärvi Poznańin kaupungissa Puolassa. Se rakennettiin vuonna 1952 patoamalla Cybinajoen uoma. Järvi on noin 2,2 kilometriä pitkä, keskimäärin 3,1 m syvä ja syvimmillään 5 m.


title: Malta (Puola)

text: Maltalla järjestetään paljon soutukilpailuja. Siellä järjestetään säännöllisesti soudun maailmancupin kilpailuja, ja vuonna 2009 siellä järjestettiin soudun maailmanmestaruuskilpailut.


title: Onttola

text: Onttola on kylä Kontiolahdessa. Se sijaitsee Joensuun rajalla ja myös kylän Joensuun puoleista osaa, joka virallisesti on Kytö, kutsutaan usein Onttolaksi. Kontiolahden kuntakeskukseen on matkaa noin 25 kilometriä, Joensuuhun 7 kilometriä.


title: Onttola

text: Onttolan läpi virtaa Höytiäisen kanava, joka syntyi Höytiäisen järvenlaskussa, joka karkasi käsistä. Kanavan laskee Höytiäisestä Puntarikosken kautta Pyhäselkään.


title: Onttola

text: Onttolalla ja Puntarikoskella on yhteinen kylätoimikunta. Asukkaita kylissä on yhteensä noin tuhat.


title: Onttola

text: Onttolassa on alakoulu, jossa on noin sata oppilasta Onttolasta, Kunnasniemeltä ja Puntarikoskelta. Koulussa toimii muun muassa 4H-kerho.


title: Onttola

text: Lykynlammen ulkoilualue on laaja ja monipuolinen virkistysalue, joka on erityisesti joensuulaisten perheiden suosiossa.


title: Onttola

text: Kylällä on terveysasema. Puntarikoskentien varressa on kappeli ja hautausmaa. Idän Maidon entinen viljasiilo on Onttolan korkein rakennus.


title: Onttola

text: Onttolassa pitää päämajaansa Pohjois-Karjalan rajavartiosto. Esikunnan lisäksi yksikköön kuuluu varuskunta. Varuskunnan suuri liikuntahalli on myös kyläläisten käytössä. Ampumarata suljettiin siviiliammunnoilta vuoden 2015 alusta.


title: Onttola

text: Joensuun lentoasema sijaitsee Onttolassa; lentoasemaa on kutsuttu Onttolan lentoasemaksi.


title: Onttola

text: Onttolan rautatieasema () on asema rataosalla . Nykyisin Onttolan liikennepaikan vakituinen käyttäjä on Teboilin öljy- ja kaasuvarastot. Asema sijaitsee Joensuun kaupungin puolella.


title: Lehtoniemen konepaja

text: Lehtoniemen konepaja oli Albert Krankin ja Torsten Forsténin vuonna 1888 Joroisiin (nykyisin Varkautta) perustama konepaja ja telakka. Sieltä valmistui 205 höyrylaivaa ja 360 höyrykonetta. Aikoinaan tehtaan tuotteita myytiin kaikkialle Suomeen sekä Pietariin ja Moskovaankin.


title: Lehtoniemen konepaja

text: 1886 insinööri Albert Krank rakensi Taipaleen kanavalle pienen kuivatelakan, konepajan ja vesimyllyn. Seuraavana vuonna insinööri Torsten Forstén myi Krankille osan juuri hankkimaansa, lahden vastakkaisella rannalla sijaitsevaa, Lehtoniemen tonttia. Samalla herrat yhdistivät voimansa ja perustivat yhtiön Tehtaat Taipale & Lehtoniemi Fabriker. Lehtoniemelle valmistui 1888 korjauspaja, valimo, varustamo ja seitsemän asuinrakennusta, ja pian koko tehtaan toimisto siirrettiin Lehtoniemeen.


title: Lehtoniemen konepaja

text: Albert Krank oli insinööri, keksijä ja visionääri. Hänen yhtiökumppaninsa Torsten Forstén (1855–1911) puolestaan oli opiskellut Pietarissa Mikaelin tykkiopiston pyroteknisellä osastolla ja valmistunut insinööri-mekaanikoksi. Työskenneltyään Nobelin tehtaalla Pietarissa Forstén siirtyi Joroisiin. Forstén myi 1892 osuutensa yhtiökumppanilleen, mutta hänen vaimonsa Olga Forstén jatkoi edelleen työtään tehtaan väen parissa johtamalla konepajan soittokuntaa ja kuoroa. Ajalleen epätyypillisesti nämä harrastuspiirit kokosivat yhteen niin tehtaan työväestöä kuin johtoakin.


title: Lehtoniemen konepaja

text: Krankin aika oli laivanrakentamisen kannalta menestyksekästä, mutta 1901 tehdas ajautui rahoitusvaikeuksiin. Krank matkusti Saksaan rahoitusta järjestämään, mutta kuoli matkalla 1902 ja Carolus Wrede osti yrityksen. Maailmansodan alkaminen merkitsi tilausten lisääntymistä, mutta kun venäläisten tilaukset loppuivat, ajautui yhtiö jälleen vaikeuksiin. 1920-luvun lama oli lopullinen isku, ja A. Ahlström Osakeyhtiö osti 1929 konkurssiin menneen yrityksen ja lopetti sen toiminnan.


title: Lehtoniemen konepaja

text: Ensimmäiset valmistuneet laivat olivat 1889 "Juka", "Salmi" ja "Alli". Tehtaan muuta tuotantoa ovat muun muassa laivat S/S Karjalankoski, M/S Taru, S/S Ylä-Keitele, S/S Norrkulla, M/S Koski, S/S Ilona, SS Tarjanne, S/S Suomi, M/S Jyväskylä, S/S Lokki ja SS Vetäjä V.


title: Viikunaopuntia

text: Viikunaopuntia eli viikunakaktus ("Opuntia ficus-indica") on kaktuslaji, joka on tärkeä maatalouden viljelykasvi kaikkialla maapallon kuivilla ja puolikuivilla alueilla. Viikunaopuntiaa kasvatetaan lähinnä sen hedelmän vuoksi mutta myös kaktusvihanneksena ja muihin käyttöihin. Se on alkujaan kotoisin Meksikosta ja Yhdysvaltojen eteläosista. Se on monivuotinen ja tanakka kaktus ja kasvaa 2–5 metriä korkeaksi.


title: Viikunaopuntia

text: Viikunaopuntia on tanakka monivuotinen kasvi, joka kasvaa 2–5 metriä korkeaksi. Varret ovat sinivihreitä. Ne koostuvat nivelikkäästi toisiinsa kiinnittyneistä, 10–50 senttimetriä pitkistä, litistyneistä ja soikeista varrenosista, versonivelistä. Lehdet ovat piikkejä. Areolit eli nystymäiset, surkastuneet varren sivuhaarat ovat pieniä ja valkeahkoja.


title: Viikunaopuntia

text: Piikkejä on kahta muotoa. Suurin osa piikeistä on kellertäviä, karvamaisia ja koukkupäisiä, helposti ihoon tarttuvia. Osa piikeistä on harmaanruskeita, kovia, pitkiä ja suoria. Viikunaopuntia kukkii maalis-heinäkuussa. Kirkkaankeltaiset kukat ovat 6–10 senttimetriä pitkiä ja sijaitsevat ylimpien versonivelten reunoissa. Hedelmä on yleensä 5–10 senttimetriä pitkä ja 4–9 senttimetriä leveä, viikunamainen. Raakana hedelmä on vaaleanvihreä, kypsänä sen väritys vaihtelee punertavan keltaisesta purppuraiseen. Hedelmän kuoren pinta on kalju, mutta kuoressa on kymmeniä areoleja, joissa on hyvin pieniä piikkejä.


title: Viikunaopuntia

text: Viikunaopuntian voi sekoittaa kiilto-opuntiaan ("Opuntia monacantha") ja okaopuntiaan ("Opuntia stricta").


title: Viikunaopuntia

text: Viikunaopuntia on alkujaan kotoisin Meksikosta ja Yhdysvaltojen eteläosista. Laji on saattanut saapua Eurooppaan jo Kristoffer Kolumbuksen aikana. Laji leviää hyvin helposti pienistäkin kasvinosista. Lämpimän ilmaston alueella se onkin monin paikoin yleinen ja haitallinen vieraslaji villiinnyttyään luontoon.


title: Viikunaopuntia

text: Viikunaopuntia on kuivien kasvupaikkojen laji. Sitä tavataan muun muassa kivikkorinteillä, kallionkielekkeillä, tienpientareilla sekä kuivilla aromaisilla ja kivisillä mailla. Vapaasti kasvaessaan viikunaopuntiat muodostavat tiheitä, läpipääsemättömiä tiheikköjä.


title: Viikunaopuntia

text: Kaktukset ovat hyviä kuivien alueiden viljelykasveja, koska ne hyödyntävät veden tehokkaasti biomassaksi. Talouskäyttöön hyödynnetään eniten viikunaopuntian suuria, makeita hedelmiä. Viikunaopuntia on laajimmalle levinneitä viljeltyjä kaktuksia, ja se on Meksikossa yhtä tärkeä taloudellisesti kuin maissi ja tequila-agaave. Lajia viljellään runsaasti myös Välimeren alueen maissa. Suomessa hedelmän kauppanimi on kaktusviikuna.


title: Viikunaopuntia

text: Viikunaopuntian kukkia on käytetty myös lääkkeenä verenvuodon tyrehdyttämiseen sekä ripulin, paksusuolentulehduksen ja ärtyneen paksusuolen hoitoon. Kasvia käytetään myös savitiilessä sitovana ja vesitiiviyden tuovana ainesosana.


title: Viikunaopuntia

text: Viikunakaktusta voi kasvattaa Suomessa huonekasvina lämpimällä ja aurinkoisella paikalla. Se ei kestä pakkasia, mutta kesäisin sen voi antaa nauttia ulkoauringosta parvekkeella tai puutarhassa vuoden lämpimän ajan. Itämiseen kuluu kaupasta ostetun hedelmän siemenistä 2–12 viikkoa. Kukkakaupoista saattaa myös löytää valmiita taimia. Siemenet kylvetään normaaliin kylvömultaan. Aluksi ilmaantuu kaksi sirkkalehteä, joiden jälkeen tulee pieni kaktuskasvi. Taimet istutetaan muutaman sentin korkuisina omiin ruukkuihinsa kaktusmultaan. Talvisin riittää erittäin niukka kastelu, mutta myös kesäisin tulee välttää liikakastelua.


title: Peer Steinbrück

text: Peer Steinbrück (10. tammikuuta 1947, Hampuri) on saksalainen sosiaalidemokraatti (SPD). Hän toimi Merkelin ensimmäisen hallituksen valtiovarainministerinä vuosina 2005–2009. Hän toimi myös SPD:n varapuheenjohtajana vuosina 2005–2009.


title: Peer Steinbrück

text: Vuosina 2002–2005 Steinbrück toimi Nordrhein-Westfalenin pääministerinä ("Ministerpräsident"). Häntä ei valittu tehtävään uudelleen kevään 2005 vaaleissa, vaan häntä seurasi CDU:n Jürgen Rüttgers. Vuoden 2013 liittopäivävaaleissa Steinbrück on SPD:n ehdokas liittokansleriksi.


title: Peer Steinbrück

text: Steinbrück on opiskellut kansantaloustiedettä ja yhteiskuntatieteitä Kielin yliopistossa.


title: Stanislav Tarasov

text: Stanislav Vasiljevitš Tarasov (s. 18. maaliskuuta 1937) on tverinkarjalainen runoilija, kirjailija ja säveltäjä. Hän asuu sulat ajat syntymäkylässään Vasilkovalla. Vasilkova on yksi monista Medveditša-joen varrella olevista elävistä karjalaiskylistä. Kylä on tunnettu joen törmällä olevista ikiaikaisista hautakummuista "kurgaaneista", joiden tarkkaa ikää ei liene vieläkään selvitetty. Nyttemmin on Vasilkova tunnettu myös Tarasovin sinne rakentamasta tsasounasta, joka on muutaman vuoden ollut käytössä ylhäällä jokitörmällä.


title: Stanislav Tarasov

text: Stanislav Tarasov oli ennen eläkkeelle pääsyään ammatiltaan metsänvartija. Tämä ammatti oli hänelle lähes ihanteellinen, koska luonto ja sen vuodenkierto ovat runoistakin päätellen hänelle hyvin tärkeitä. Talvet hän elää nyt ikäännyttyään vaimonsa kanssa "linnassa", eli Lihoslavlin kaupungissa.Hän on kirjoittanut runsaasti karjalan- ja venäjänkielistä runoutta josta osa julkaistu kirjassa "Oma randa", mikä suoraan käännettynä merkinnee "minun maani" tai "kotiseutuni". Tarasovin voi kesäaikaan löytää kotikylästään talonsa portailta, jossa istuen hän usein mandoliinilla itseään säestäen laulaa säveltämiään ja sanoittamiaan lauluja.


title: Sotavaunut Egyptissä

text: Sotavaunut tulivat Egyptiin hyksojen mukana 1700-luvulla eaa. Egyptiläiset eivät pystyneet vastustamaan pronssiaseita ja sotavaunuja käyttäneiden hyksojen Ala- ja Keski-Egyptin valloitusta, mutta koko maata hyksot eivät koskaan onnistuneet valloittamaan. Hyksojen alkuperä on epävarma, mutta joka tapauksessa he tulivat Egyptiin idästä, Siinain niemimaan kautta. He käyttivät taisteluissa sotavaunuja, jotka oli miehitetty nopeasti ampuvilla jousimiehillä. Egyptiläiset oppivat sotavaunujen käytön, ja ne olivat laajasti käytossä kun he karkottivat hyksot valtakunnastaan 1500-luvulla eaa. Samalla egyptiläisten aikaisempi puolustava strategia vaihtui hyökkääväksi, tavoitteena valtakunnan laajentuminen.


title: Sotavaunut Egyptissä

text: Hyksot olivat noin vuoden 1785 eaa. paikkeilla Egyptiin saapunut aasialainen, mahdollisesti seemiläinen kansa, joka valloitti osan Egyptiä maan ollessa jo jakautunut kahtia toisen välikauden aikana. Hyksot toivat mukanaan uutta sotateknologiaa: yhdistelmäjousen, sotavaunut, hevosen sekä pronssiaseet ja -haarniskat. Nämä vaeltajat saapuivat alussa itäiseen Niilin suistoon, mutta heidän valtansa levisi lopulta koko Ala- ja Keski-Egyptiin, mutta koko Egyptiä hyksot eivät koskaan onnistuneet valtaamaan. Ylä-Egyptin faaraot Seqenenre Tao (II) ja Kamose taistelivat hyksoja vastaan menestyksellä, ja lopulta faarao Ahmose karkotti heidät Egyptistä 1500-luvulla.


title: Sotavaunut Egyptissä

text: Egyptiläisten sotavaunut oli tehty kokonaan puusta ja nahasta, niissä oli taivutetusta puusta tehdyt puolapyörät ja ne olivat niin kevyet, että yksi mies saattoi kantaa niitä olkapäällään. Tällaiset kevyet vaunut olivat erittäin nopeat. Nykyaikana tehdyssä kokeessa egyptiläisen mallin mukaista sotavaunujen rekonstruktiota (painoi vain 34 kg) veti kaksi ponia ja se saavutti 30 km/h nopeuden. Egyptissä vaunun lattia tehtiin risteävistä nahkaremmeistä, ja siten siinä oli jonkinlainen jousitus, joka mahdollisti jousen tehokkaan ja tarkan käytön kovemmassakin vauhdissa. On mahdollista, että myös assyrialaiset käyttivät jotakin samanlaista ratkaisua, mutta varmuutta tästä ei ole.


title: Sotavaunut Egyptissä

text: Hyksojen karkotuksen jälkeen sotavaunut olivat isossa roolissa egyptiläisten sodankäynnissä ja niitä käytettiin suurina yhtenäisinä joukkoina. Taktiikan mukaan hyvin harjoitetut vaunut hyökkäsivät samassa täydellisessä taistelulinjassa. Tällainen sotavaunulinja sijoitettiin jalkaväkikeskustan toiselle tai kummallekin sivulla. Egyptiläisten sotavaunut operoivat yhtenä joukkona, ja pyrkivät liikkumaan siten, ettei yksinäinen vaunu joutunut erilleen ja vihollisen ympäröimäksi.


title: Sotavaunut Egyptissä

text: Taistelun alussa egyptiläisten armeija pyrki ylläpitämään häiritsevää tulta kunnes vaunut hyökkäsivät. Joskus jo pelkkä vaunujen hyökkäys pelästytti vihollisen pakoon ja taistelu muuttui kuolettavaksi takaa-ajoksi. Jos näin ei käynyt, jalkaväki seurasi hyökkäyksessä sotavaunuja, jotka olivat horjuttaneet vihollisen taistelutahtoa ja ehkä myös ryhmitystä ajamalla vihollisen taistelulinjan läpi.


title: Sotavaunut Egyptissä

text: Vain kaikista kurinalaisin jalkaväki pystyi vastustamaan vaunujen tulivoiman ja liikkeen yhdistelmää taistelukentällä. Vaunut pystyttiin torjumaan myös vastapuolen vaunujen tekemällä vastahyökkäyksellä, jolloin taistelukenttä muuttui pöly-, heittokeihäs- ja nuolipilveksi, jossa vaunut viuhahtelivat toistensa ohi.


title: Sotavaunut Egyptissä

text: Joka tapauksessa vaunujen ja jalkaväen yhteistoiminta oli Egyptissä viety pitkälle. Vaikka akkadilaiset kehittivät yhdistelmäjousen, on mahdollista, että vasta egyptiläiset 1000 vuotta myöhemmin yhdistivät täydellisesti jousimiehet jalkaväen ja sotavaunujen kanssa.


title: Sotavaunut Egyptissä

text: Sotavaunut poistuivat käytöstä, kun ratsuväki kehittyi. Tämä tapahtui ensimmäiseksi Assyrian armeijassa 600-luvulla eaa., vaikka ensimmäinen kuva ratsastamisesta onkin löydetty Egyptistä ja ajoittuu vuoden 1350 eaa. paikkeille.


title: Peter Sarstedt

text: Peter Eardley Sarstedt (12. joulukuuta 1941 New Delhi, Intia – 8. tammikuuta 2017) oli englantilainen laulaja-lauluntekijä. Hän saavutti suosiota vuoden 1969 singlellään ”Where Do You Go To (My Lovely)?”.


title: Peter Sarstedt

text: Peter Eardley Sarstedt syntyi New Delhissä, Intiassa 10. joulukuuta 1941. Hänen vanhempansa olivat brittiläisiä virkamiehiä, ja hänellä oli viisi sisarusta. Isä Albert oli saksalaissyntyinen. Seuraavana vuonna perhe muutti Darjeelingiin, missä isä sai johtaakseen teeplantaasin. Sen jälkeen perhe muutti Kalkuttaan, ja vuonna 1954 Lontooseen, Englantiin.


title: Peter Sarstedt

text: Peterin isoveli Richard perusti vuonna 1957 skiffle-yhtyeen, johon kuuluvat myös Peter ja pikkuveli Clive. Vuonna 1961 Richard otti taitelijanimekseen Eden Kane ja saavutti menestystä, kuten myös Clive myöhemmin nimellä Robin Sarstedt.


title: Peter Sarstedt

text: Peter Sarstedt alkoi kirjoittaa omia folkhenkisiä poplaulujaan vuonna 1966. Hänen ensimmäiset singlensä eivät menestyneet, mutta vuoden 1969 single "Where Do You Go To (My Lovely)?" nousi listaykköseksi Britannian lisäksi 14 muussakin maassa ja toi Sarstedtille Ivor Novello -palkinnon. Samana vuonna myös single "Frozen Orange Juice" nousi Britannian top-10:een ja esikoisalbumi "Peter Sarstedt" sijalle 8.


title: Peter Sarstedt

text: Sarstedt esiintyi 1980-luvulta alkaen usein yhteiskiertueilla muiden brittiläisten 1960-luvun lopun ja 1970-luvun poppareiden kanssa. Sarstedtin uusin albumi on "Restless Heart" (2013).


title: Peter Sarstedt

text: Sarstedt lopetti uransa vuonna 2010 sairauden vuoksi. Hän kuoli vuonna 2017.


title: Peter Sarstedt

text: Sarstedtin hittikappaleesta ”Where Do You Go To (My Lovely)?” teki Hector suomenkielisen version nimeltään "Kuningatar".


title: Leopardus

text: Leopardus on kissaeläinten heimoon kuuluva pienikokoisista lajeista koostuva suku, jonka lajien pääasiallinen esiintymisalue on Keski- ja Etelä-Amerikka. Vain harvoja lajeja esiintyy Yhdysvalloissa saakka. Oselotti on suvun lajeista suurikokoisin, useimmat muista lajeista ovat kooltaan kotikissan luokkaa. Leopardi ei kuulu tähän sukuun vaan suurkissojen ("Panthera") sukuun.Sukua pidettiin aiemmin kissojen ("Felis") suvun alasukuna ja myös aiemmin alalajeina pidettyjä on siirretty kokonaan omiksi lajeikseen.


title: Township (täsmennyssivu)

text: Township voi tarkoittaa:


title: Sererit

text: Sererit (myös "sereerit") ovat sererin kieltä puhuva kansa Senegalissa ja Gambiassa. He muodostavat 15 prosenttia Senegalin väestöstä ja ovat maan toiseksi suurin etninen ryhmä. Gambiassa oli vuoden 2003 väestönlaskennan mukaan lähes 38 000 sereriä, kolme prosenttia maan väestöstä.


title: Sererit

text: Sererien lähtöalueena pidetään eteläistä Mauritaniaa, josta maurit ajoivat heidät 1000–1100-luvuilla etelään. Vuonna 1186 sererit muodostivat fulbejen kanssa Walon valtakunnan. 1300-luvulta lähtien heillä oli kaksi omaa valtiota, Saloum ja Sine.


title: Sererit

text: Perinteiset elinkeinot ovat maanviljely ja karjanhoito. Tärkeimmät viljelykasvit ovat maapähkinä, hirssi ja riisi. Aineellinen kulttuuri ei juurikaan poikkea wolofeista. Yhteiskunnan perustan muodostavat suurperheiden yhteisöt.


title: Sererit

text: Suurin osa serereistä on sunnimuslimeja, osa harjoittaa perinteistä uskontoa. Perinteiset painikilpailut ovat näkyvä osa sererien kulttuuria.


title: Stjernvall

text: Stjernvall ['∫ä:rnval:] on suomalainen aatelissuku, jonka eräs haara on korotettu vapaaherralliseen arvoon. Suvussa oli varsinkin Suomen autonomian aikana paljon merkittäviä sotilaita ja virkamiehiä.


title: Stjernvall

text: Suku on lähtöisin Ruotsin Taalainmaan Stora Kopparbergetin alueelta. Varhaisin tunnettu esi-isä oli vuoritilallinen Claes Eerikinpoika (k. 1651). Hän nai 1630 Elisabet Terseran, joka oli kuningas Juhana III:n sihteerin Elof Terseruksen tytär. Pariskunnan poika Jöns Claesinpoika (1631–1691) käytti ensin nimeä Aeribergius ja sittemmin Wallwijk. Hän kirjoitti ylioppilaaksi Turusta vuonna 1644, toimi Falunin kaupunginsihteerinä ja teki 1666–1668 laajan Euroopan kiertomatkan. Palattuaan Jöns piti kuningas Kaarle XI:lle puheen, johon ihastuttuaan kuningas kutsui hänet Tukholman hovioikeuden asessoriksi. Hän nai 1662 Magdalena Rudbeckin, kuuluisan Västeråsin piispan Johannes Rudbeckin pojantyttären. Jöns Wallwijkin poika Erik Vallwik (1685–1729) muutti Suomeen, jossa hän hankki omistukseensa useita tiloja Turun seudulla ja yleni 1727 Turun hovioikeuden hovioikeudenneuvokseksi. Hänet aateloitiin samana vuonna nimellä "Cedervall", jonka hän kuitenkin pian muutti muotoon "Stjernvall". Suku introdusoitiin Ruotsin ritarihuoneelle aatelisena sukuna numero 1810. Suomen ritarihuoneen järjestäytyessä vuonna 1818 se sai numeron 117. Sukuun kuulunut kenraalimajuri ja todellinen valtioneuvos Knut Stjernvall korotettiin vuonna 1875 vapaaherralliseen arvoon ja hänen sukuhaaransa esiteltiin vuonna 1889 vapaaherrallisena sukuna numero 59.


title: Stjernvall

text: Suvun eräs haara on omistanut pitkään Linnaisten kartanon.


title: Stjernvall

text: Kaikki Suomessa eläneet Stjernvallit ovat olleet Erik Stjernvallin ja hänen vaimonsa Brita Hirvon jälkeläisiä.Venäläinen kenraalimajuri Johan Richard Alfred Schleussner (1831–1908) oli Clas Alfred Stjernvallin avioton poika.


title: Karamzin

text: Karamzin voi viitata seuraaviin henkilöihin:


title: Yskjoki

text: Yskjoki (v:sta 1948 ) on joki Karjalankannaksella Kyyrölässä Viipurin piirissä Leningradin alueella Venäjällä. Yskjoki sijaitsee alueella, jonka Suomi luovutti Neuvostoliitolle. Suomelle kuuluessaan joki sijaitsi Kyyrölän kunnan alueella vuoteen 1934 asti, jolloin Kyyrölä liitettiin Muolaaseen. Yskjoki kuuluu Vuoksen vesistöön. Joki saa alkunsa Yskjärvestä ja virtaa luoteeseen ja laskee Äyräpäänjärveen. Joen varrella sijaitsevat Kyyrölän ja Sudenojan kylät.


title: Yskjärvi

text: Yskjärvi () on järvi Karjalankannaksella Kyyrölän maalaiskunnassa Viipurin piirissä Leningradin alueella Venäjällä. Järvi sijaitsee Suomen Neuvostoliitolle luovuttamalla alueella. Suomelle kuuluessaan järvi kuului Muolaan ja Kyyrölän kuntiin vuoteen 1934 asti, jolloin Kyyrölä liitettiin Muolaaseen. Järvi on noin kuusi kilometriä pitkä ja noin 2,5 kilometriä leveä. Järven pinta on 17,7 metriä merenpinnan yläpuolella ja se kuuluu Vuoksen vesistöön. Järven keskellä on Suursaari ja järven pohjoispäässä Piensaari. Järven pohjoispäästä alkaa Yskjoki, jota pitkin järven vedet laskevat Äyräpäänjärveen. Järven rannoilla sijaitsevat Pällilän, Kyyrölän ja Sormulan kylät.


title: Anarkistimerkki

text: Anarkistimerkki on anarkismista usein käytetty symboli. Merkki koostuu O-kirjaimen sisällä olevasta A-kirjaimesta. Kirjaimet tulevat sanoista "L'anarchie c'est l'ordre" (Anarkia on järjestystä). Sitaatti on peräisin filosofi Pierre-Joseph Proudhon'lta, joka oli ensimmäinen itseään anarkistiksi kutsunut henkilö. Merkkiä käytetään laajasti graffiteissa, logoissa sekä punkmusiikin yhteydessä.


title: Maxim’s

text: Maxim’s on art nouveau -tyylinen ravintola Ranskassa Pariisin Rue de Royalilla. Maxim’s perustettiin belle époque -aikakauden aikana 7. huhtikuuta vuonna 1893.


title: Maxim’s

text: Ravintolan on noin 50 vuotta omistanut Vaudablen suku, ja 1960- ja 1970-luvuilla ravintolasta tuli kansainvälisen gastronomian keskus ja ranskalaisen keittön symboli. Maxim’s on Pariisin hienompia ja kalleimpia ravintoloita. Se on kuuluisa ruoastaan, palvelustaan ja kalleudestaan. Maxim’sissa on työskennellyt monia Michelin-tähdillä palkittuja ravintoloitsijoita.


title: Maxim’s

text: Nykyään Maxim’sin omistaa Pierre Cardin. Muita Maxim’s-ravintoloita on Monacossa, Genevessä, Brysselissä, Tokiossa, Shanghaissa ja Pekingissä. Ravintolaketjun pääkonttori sijaitsee Pariisissa.


title: Saksan 6. armeija

text: Saksan 6. armeija (6. Armee / Armeeoberkommando 6, AOK 6) oli Wehrmachtin sotilasyksikkö, joka tunnetaan parhaiten sen osallistumisesta Stalingradin taisteluun. 6. armeija oli ainoa saksalainen armeija, joka saarrettiin ja käytännössä tuhottiin kolmesti toisen maailmansodan aikana.


title: Saksan 6. armeija

text: 10. lokakuuta 1939 Saksan 10. armeija nimettiin uudelleen 6. armeijaksi. Vuosina 1939–1941 se osallistui taisteluihin länsirintamalla osana armeijaryhmiä A, B, C ja D. Kesäkuussa 1941 se liitettiin Etelän armeijaryhmään operaatio Barbarossaa varten. Se palveli itärintaman eteläisellä lohkolla osana armeijaryhmä B:tä kunnes lopulta antautui 2. helmikuuta 1943 puna-armeijalle Stalingradin taistelun päätteeksi.


title: Saksan 6. armeija

text: Stalingradissa 6. armeijan komentaja toimi sotamarsalkka Friedrich Paulus, joka nimitettiin sen komentajaksi 20. tammikuuta 1941. Paulus oli aikaisemmin toiminut 6. armeijan yleisesikuntapäällikkönä ja esikuntaupseerina OKH:ssa.


title: Saksan 6. armeija

text: Stalingradin taistelun jälkeen 6. armeija perustettiin uudelleen Karl Hollidtin komennossa. Se taisteli Ukrainassa ja Romaniassa osana Etelän ja Etelä-Ukrainan armeijaryhmiä. Se piiritettiin ja tuhottiin jälleen suuressa motissa Itä-Romaniassa elokuussa 1944. Tällä kertaa armeijan esikunta kuitenkin selviytyi. Lokakuussa 1944 uudelleenkoottu Maximilian Fretter-Picon johtama 6. armeija saartoi ja tuhosi kolme puna-armeijan panssariarmeijakuntaa. Vuoden 1945 armeija vetäytyi taistellen Unkariin, jossa se osallistui operaatio Frühlingserwacheniin. Epäonnistuneen operaation jälkeen armeija puolustautui puna-armeijan suurhyökkäystä vastaan kärsien suuria tappioita. Sen rippeet vetäytyivät Itävaltaan, jossa se antautui amerikkalaisille joukoille toukokuussa 1945.


title: Walter Planckaert

text: Walter Planckaert (s. 8. huhtikuuta 1948) on belgialainen maantiepyöräilijä. Hänen veljensä Willy ja Eddy Planckaert ovat menestyneet samassa lajissa.


title: Walter Planckaert

text: Planckaert voitti muun muassa Amstel Gold Racen 1972, Flanderin ympäriajon 1976, Tour de Belgiquen 1977 sekä Kuurne-Brussels-Kuurnen 1973 ja 1979. Lisäksi hän voitti yhden etapin Ranskan ympäriajossa vuonna 1978.


title: Kali Gandaki

text: Kali Gandaki on Gangesin sivujoki, joka sijaitsee suurimmaksi osaksi Nepalissa ja Intiassa. Se saa alkunsa Tiibetin Himalajalta lähellä Nepalin rajaa, josta se virtaa Nepalin keskiosien halki Intiaan laskien Gangesiin Patnan kaupungin lähellä.Joessa toimii maan suurin vesivoimalaitos vuodesta 2002.


title: Kali Gandaki

text: Kali Gandaki oli olemassa ennen Himalajan syntyä, ja vuorten kohotessa joki uursi vähitellen uomansa yhä syvemmälle ympäröivään vuoristoon nähden. Nykyisin Kali Gandakin rotko on maailman syvin; mikäli sen syvyys mitataan sitä ympäröivien Dhaulagirin (8167 m) ja Annapurnan (8091 m) massiivien huipuilta rotkon pohjalle (1300–2600 m merenpinnasta), on rotko paikoin lähes seitsemän kilometrin syvyinen.


title: Willy Planckaert

text: Willy Planckaert (s. 5. huhtikuuta 1944) on belgialainen maantiepyöräilijä. Hän kuuluu Planckaertin tunnettuun pyöräilysukuun; Eddy sekä Walter ovat veljiä ja Jo poika.


title: Willy Planckaert

text: Planckaert voitti muun muassa kaksi etappia Ranskan (1966) ja kolme Italian ympäriajossa (1967). Hän voitti Maillot vert'n 1966.


title: Naxxar

text: Naxxar eli In-Naxxar on kaupunki Maltan saaren pohjoisosassa. Joulukuussa 2017 kaupungin väkiluvuksi arvioitiin 14 467. Vuoden 2011 väestönlaskennassa sen asukasluku oli 12 875. Sen pinta-ala on 11,6 neliökilometriä. Alueeseen kuuluvat Naxxarin keskusta, Sghajtarin alue, Santa Marija tax-Xaghra, San Pawl tat-Targa, Birguma, Maghtab, Salina, Bahar ic-Caghaq ja osa Madlienaa.


title: Naxxar

text: Naxxarin kirkko on omistettu Voittojen Neitsyt Marialle. Häntä juhlitaan 8. syyskuuta. Naxxarissa järjestettiin aiemmin Maltan kansainväliset messut, mutta ne siirrettiin jokin aika sitten Ta' Qaliin. Naxxarin nähtävyyksiin kuuluu Palazzo Parisio. Seudulla toimiva Maltan kuuluisin liköörin valmistaja Zeppi’s valmistaa muun muassa Bajtra-likööriä.


title: Eddy Planckaert

text: Eddy Planckaert (s. 22. syyskuuta 1958) on belgialainen maantiepyöräilijä. Hän on voittanut muun muassa Omloop Het Volkin (1984, 1985), Tour de Belgiquen (1984), Flanderin ympäriajon (1988) ja Pariisi–Roubaix'n (1990).


title: Eddy Planckaert

text: Planckaert on lisäksi voittanut maillot vert'n Ranskan ympäriajossa vuonna 1988 sekä etappeja Pariisi–Nizza-ajossa.


title: Eddy Planckaert

text: Myös Eddyn veljet Willy ja Walter Planckaert ovat menestyneet samassa lajissa.


title: Jack Brooks

text: Jack Bascom Brooks (22. joulukuuta 1922 – 4. joulukuuta 2012) oli yhdysvaltalainen demokraattisen puolueen poliitikko. Hän syntyi Louisianassa, mutta muutti jo lapsuusvuosinaan Texasiin.


title: Jack Brooks

text: Brooks palveli toisessa maailmansodassa merijalkaväessä. Hän oli John F. Kennedyn saattueessa, kun tämä salamurhattiin marraskuussa 1963. Hän istui Yhdysvaltain edustajainhuoneessa Teksasista vuosina 1947–1951 ja 1953–1995.


title: Kirkkojärvi (Muolaa)

text: Kirkkojärvi (vuodesta 1948 ) on järvi Karjalankannaksella Viipurin piirin Kyyrölän kunnan itäreunalla. Pohjois-etelä-suuntainen järvi on noin 10 kilometriä pitkä mutta hyvin kapea, leveimmilläänkin vain kilometrin. Vastarannalla on Käkisalmen piirin Punnuksen kunta. Suomelle kuuluessaan järvi sijaitsi Muolaan kunnassa.


title: Kirkkojärvi (Muolaa)

text: Järvi kuuluu Vuoksen vesistöön ja järven pinta on 16,2 metriä merenpinnan yläpuolella. Kirkkojärven eteläpäähän laskee Vuotjärvestä tuleva Härkäjoki. Kirkkojärven keskiosaan laskee idästä Himalanjoki, joka on Punnusjärven laskujoki. Kirkkojärven laskujoki, Kannilanjoki, saa alkunsa järven pohjoispäästä ja laskee Äyräpäänjärveen.


title: Kirkkojärvi (Muolaa)

text: Kirkkojärven länsirannalla sijaitsevat Retukylä, Hattula, Kirkkoranta (entisen Muolaan kirkonkylä) ja Koirala sekä itärannalla Peikola ja järven pohjoispäässä Kannila.


title: Sos Airapetian

text: Sos Airapetian (s. 12. syyskuuta 1959) on armenialainen entinen maahockeypelaaja, joka edusti Neuvostoliittoa. Airapetian oli mukana olympialaisissa pronssia voittaneessa joukkueessa vuonna 1980 Moskovassa.


title: Gillian Ayres

text: Gillian Ayres OBE (3. helmikuuta 1930 – 11. huhtikuuta 2018) oli brittiläinen taidemaalari. Hän syntyi Lontoon Barnesissa ja opiskeli Camberwell School of Artissa vuoteen 1950.


title: Gillian Ayres

text: Ayresin tyyli on abstraktia, eikä teosten nimillä aina ole suoraa yhteyttä teosten sisältöön. Hänestä tehtiin vuonna 1986 Brittiläisen imperiumin ritarikunnan upseeri ja vuonna 1991 Kuninkaallisen akatemian jäsen.


title: Gillian Ayres

text: Ayres oli ehdolla Turner-palkinnon saajaksi vuonna 1989.


title: Fedor von Bock

text: Fedor von Bock (3. joulukuuta 1880 – 4. toukokuuta 1945) oli saksalainen sotamarsalkka, joka toisen maailmansodan aikana komensi Wehrmachtin joukkoja Puolassa, Ranskassa ja itärintamalla.


title: Fedor von Bock

text: Von Bock komensi Moskovan taistelun aikana Saksan keskustan armeijaryhmää. Hän menetti komentonsa kun saksalaiset epäonnistuivat Moskovan valloittamisessa. Vuonna 1942 etelän armeijaryhmän komentajan Walter von Reichenaun kuoltua sydänkohtaukseen von Bock asetettiin armeijaryhmän komentajaksi tavoitteenaan Stalingradin valloitus. Adolf Hitler vapautti hänet tehtävistään kun tavoitetta ei saavutettu. 4. toukokuuta 1945 von Bock oli vaimonsa ja tyttärensä kanssa autossa matkalla Hampuriin, kun brittiläinen rynnäkköhävittäjä avasi tulen heidän autoaan vastaan sillä seurauksella että von Bock perheineen sai surmansa.


title: Simon Špilak

text: Simon Špilak (s. 23. kesäkuuta 1986 Tišina, Slovenia) on slovenialainen maantiepyöräilijä. Hän on kilpaillut korkeimmalla ammattilaistasolla kaudesta 2008. Hän edusti Lampre-tallia vuosina 2008–2011 ja Katjuša-joukkuetta vuodesta 2012. Hän on voittanut Tour de Romandien ja Sveitsin ympäriajon.


title: Simon Špilak

text: Špilakia pidettiin erittäin lupaavana ajajana jo amatöörivuosinaan, jolloin hän voittikin paljon kisoja. Hän on Slovenian mestari alle 19-vuotiaiden maantie- ja aika-ajossa vuodelta 2004. Hän on myös maansa alle 23-vuotiaiden mestari maantieajossa 2005. Špilak saavutti lisäksi MM-pronssia junioreiden maantieajossa Veronan MM-kilpailuissa 2004.


title: Simon Špilak

text: Špilak sijoittui 2008 12:nneksi Pariisi–Nizzassa, viidenneksi De Pannen kolmen päivän ajossa ja yhdeksänneksi Flanderin ympäriajossa. Vuonna 2009 hän voitti kolmannen etapin Slovenian ympäriajossa. Vuoden 2010 Tour de Romandiessa hän voitti neljännen etapin iritioton jälkeen. Kokonaiskilpailussa hän sijoittui alun perin Alejandro Valverden jälkeen toiseksi, mutta nousi voittajaksi Valverden saatua takautuvasti kilpailukiellon 1. tammikuuta 2010 alkaen. Špilak voitti Tour de Romandiessa myös nuorten kilpailun. Saman vuoden Bayern Rundfahrt -kilpailussa hän oli kolmas.


title: Simon Špilak

text: Spilak sijoittui Pariisi–Nizza-ajossa neljänneksi 2012 ja kuudenneksi 2013. Hän voitti GP Miguel Indurain -kilpailun 2013. Saman vuoden Baskimaan ympäriajossa hän oli neljäs. Tour de Romandiessa hän voitti neljännen etapin ja sijoittui kokonaiskilpailussa toiseksi 54 sekuntia Chris Froomelle hävinneenä. Saman vuoden vappuna hän voitti Rund um den Finanzplatz Eschborn–Frankfurt -kilpailun.


title: Simon Špilak

text: Spilak sijoittui neljänneksi Baskimaan ympäriajossa 2014. Saman vuoden Tour de Romandiessa hän voitti kolmannen etapin ja sijoittui kokonaiskilpailussa toiseksi. Critérium du Dauphinéssa hän voitti viidennen etapin ja Arctic Race of Norwayssa kolmannen etapin. Vuonna 2015 hän sijoittui Pariisi–Nizza-ajossa kolmanneksi ja Tour de Romandiessa toiseksi. Hän voitti saman vuoden Sveitsin ympäriajon viiden sekunnin erolla Geraint Thomasiin. Hän ratkaisi voiton sijoituttuaan viimeisenä etappina ajetussa aika-ajossa toiseksi. Vuoden 2017 Sveitsin ympäriajon hän voitti 48 sekunnin erolla Damiano Carusoon. Hän voitti myös kilpailun seitsemännen etapin. Sveitsin ympäriajossa 2018 hän sijoittui kuudenneksi.


title: Ludu Daw Amar

text: Ludu Daw Amar (29. marraskuuta 1915 Mandalay, Burma, Brittiläinen Intia – 7. huhtikuuta 2008 Mandalay, Myanmar) oli burmalainen kirjailija, toimittaja ja poliittinen aktivisti.


title: Ludu Daw Amar

text: Amar julkaisi miehensä Ludu U Hlan kanssa siirtomaavaltaa vastustanutta "Ludu Daily News" -lehteä Burman ollessa vielä brittiläinen siirtomaa. Burman hallitus lakkautti lehden 1960-luvulla. Tämä ei kuitenkaan hillinnyt Amaria, sillä hän antoi Burman ja myöhemmin Myanmarin sotilasjunttaa kritisoivia haastatteluja aina elämänsä loppuun asti. Vielä vuoden 2007 mielenosoitusten aikaan Amar vaati hallitusta lopettamaan voimakeinojen käytön mielenosoittajia vastaan. Hän todennäköisesti säilyi vapaana, vaikka monia toimittaja pidätettiin, korkean ikänsä ansiosta.


title: Ludu Daw Amar

text: Urallaan Amar käänsi myös kirjallisuutta ja kirjoja muun muassa naisten asemasta ja Burman historiasta. Myanmarilaiset toimittajat, kirjailijat ja taiteilijat juhlivat vuosittain kunnianosoituksena Amarin syntymän muistopäivää.


title: Ludu Daw Amar

text: Amar kuoli sydänvaivoihin 92 vuoden ikäisenä mandalaylaisessa sairaalassa. Hänellä oli miehensä U Hlan kanssa kaksi poikaa ja tytärtä.


title: Esko Mömmö

text: Esko Mömmö (s. 12. heinäkuuta 1930 Rovaniemi) on entinen suomalainen mäkihyppääjä. Hän oli ensimmäisiä aerodynaamisen tyylin käyttäjiä.


title: Esko Mömmö

text: Ounasvaaran Hiihtoseuraa edustanut Mömmö sijoittui Falunin MM-kisojen 1954 mäkihyppykilpailuissa 47:nneksi kaaduttuaan ensimmäisen hyppynsä. Vuonna 1953 hän voitti Falunin ja Ounasvaaran mäkikilpailut, saavutti SM-hopeaa Matti Pietikäisen takana ja sijoittui Salpausselän Kisoissa kuudenneksi. Vuonna 1956 hän kilpaili Yhdysvalloissa ja voitti kahdeksasta kilpailustaan kuusi.


title: Esko Mömmö

text: Mömmö hyppäsi 8. tammikuuta 1954 Italiassa Gallion mäkikilpailussa Pietikäisen jälkeen toiseksi.


title: Vladan Alanović

text: Vladan Alanović (s. 3. heinäkuuta 1967 Zadar, Jugoslavia) on kroatialainen kilpauransa päättänyt koripalloilija.


title: Vladan Alanović

text: Alanović voitti Kroatian maajoukkueessa olympiahopeaa Barcelonassa 1992. Atlantassa 1996 Kroatia sijoittui seitsemänneksi. MM-kilpailuista Alanović voitti Kroatian joukkueessa pronssia Kanadassa 1994 ja EM-kilpailuista pronssia vuosina 1993 ja 1995.


title: John E. Walker

text: John Ernest Walker (s. 7. tammikuuta 1941 Halifax, Englanti) on brittiläinen kemisti. Hän sai Nobelin kemianpalkinnon vuonna 1997 ATP:n synteesimenetelmän keksimisestä. Walker jakoi palkinnon Paul D. Boyerin ja Jens Christian Skoun kanssa.


title: John E. Walker

text: Walker suoritti alemman korkeakoulututkinnon Oxfordin yliopistossa. Hän aloitti peptidien tutkimisen Edward Abrahamin kanssa vuonna 1965 ja sai filosofian tohtorin arvon vuonna 1969. Tänä aikana hän kiinnostui molekyylibiologiasta.


title: John E. Walker

text: Vuosina 1969–1971 Walker työskenteli Wisconsin-Madisonin yliopistossa ja vuosina 1971–1974 Ranskassa. Hän tapasi Frederick Sangerin vuonna 1975 Cambridgen yliopistossa. Tapaaminen johti kutsuun töihin molekyylibiologian ja lääketieteen neuvostoon.


title: John E. Walker

text: Aluksi Walker tutki proteiineja, joiden jälkeen hän siirtyi tutkimaan mitokondrion geneettisen koodin yksityiskohtia. Yhdessä Boyerin kanssa Walker selvitti ATP:n synteesin entsymaattisen mekanismin.


title: Mainza Chona

text: Mainza Mathias Chona (21. tammikuuta 1930 – 11. joulukuuta 2001) oli sambialainen poliitikko. Hän toimi maansa pääministerinä vuosina 1973–1975 ja 1977–1978.


title: Mainza Chona

text: Chona toimi lisäksi muun muassa varapresidenttinä, oikeusministerinä, UNIP-puolueen johtajana ja vuosina 1984–1989 Sambian suurlähettiläänä Kiinaan.


title: Mainza Chona

text: Chona kuoli saadessaan dialyysiä johannesburgilaisessa sairaalassa Etelä-Afrikassa.


title: Frank Mascara

text: Frank R. Mascara (19. tammikuuta 1930 Belle Vernon, Pennsylvania – 10. heinäkuuta 2011 Monongahela, Pennsylvania) oli yhdysvaltalainen demokraattisen puolueen poliitikko. Hän istui liittovaltion edustajainhuoneen jäsenenä Pennsylvanian 20. vaalipiiristä vuosina 1995–2003.


title: Frank Mascara

text: Kaikkiaan Mascara vietti edustajainhuoneessa neljä kautta. Hän ei saanut seuraajaa, sillä 20. vaalipiiri sellaisenaan lakkautettiin hänen viimeisen kautensa jälkeen. Vuoden 2002 vaaleihin hän pyrki puolueensa ehdokkaaksi Pennsylvanian 12. vaalipiiristä, mutta hävisi John Murthalle.


title: Walter Motz

text: Walter Motz oli saksalainen maastohiihtäjä, joka voitti hopeaa 4x10 kilometrin viestikilpailusta Sollefteån MM-kisoista 1934 Josef Schreinerin, Willy Bognerin ja Herbert Leupoldin kanssa.


title: Puuleopardit

text: Puuleopardit ("Neofelis") on kissaeläimiin kuuluva nisäkässuku, johon kuuluu kaksi lajia: puuleopardi ja borneonpuuleopardi. Borneonpuuleopardia pidettiin alun perin puuleopardin alalajina, mutta nykyisin se luokitellaan omaksi lajikseen. Suvun lajit poikkeavat muista suurista kissaeläimistä kallon muotonsa osalta.


title: Joe Sestak

text: Joseph A. "Joe" Sestak, Jr. (s. 12. joulukuuta 1951 Secane, Pennsylvania) on yhdysvaltalainen demokraattisen puolueen poliitikko. Hän loi ennen kongressiuraansa pitkän uran Yhdysvaltain laivastossa.


title: Joe Sestak

text: Sestak toimi kaksi kautta, 3. tammikuuta 2007 – 3. tammikuuta 2011, Yhdysvaltain edustajainhuoneen jäsenenä. Hän edusti Pennsylvanian seitsemättä vaalipiiriä. Hän ei pyrkinyt kolmannelle kaksivuotiskaudelle vuonna 2010, vaan lähti tavoittelemaan paikkaa Yhdysvaltain senaatissa. Hän voitti toukokuussa 2010 järjestetyissä demokraattien esivaaleissa pitkäaikaisen senaattorin Arlen Specterin, mutta hävisi marraskuun 2010 senaatinvaaleissa republikaani Pat Toomeylle.


title: Kryovulkanismi

text: Kryovulkanismia eli jäävulkanismia tapahtuu jäisissä tulivuorissa ("kryo" = jääkylmä; "vulkanus" = tulivuori). Jäätulivuoria on kuissa ja muissa pienissä, kylmissä taivaankappaleissa, kuten Kuiperin vyöhykkeen kappaleissa. Kryovulkaanisissa tulivuorenpurkauksissa purkautuu esimerkiksi vettä, ammoniakkia ja metaania sulan kiviaineksen sijaan. Näitä nestemäisiä tai kaasumaisia aineita kutsutaan yhteisnimellä "kryomagma". Purkauksen jälkeen kryomagma jähmettyy kiinteäksi aineeksi ympäristön kylmyyden vuoksi.


title: Kryovulkanismi

text: Jäätulivuori on teoreettinen tulivuori josta purkautuu volatiileja aineita, esimerkiksi vettä, ammoniakkia tai metaania, sulan kiven sijaan. Nämä aineet ovat yleensä nesteitä ja voivat muodostaa töyhtöjä mutta voivat olla myös höyryn muodossa. Jäätulivuoria voi muodostua jäisissä kuissa ja muissa kappaleissa. Niitä voi mahdollisesti olla Plutossa, Titaanissa ja Cereksessä. Jäägeysereitä on nähty Enceladuksessa ja ehkä Tritonissa.


title: Kryovulkanismi

text: Kryovulkanismia esiintyy esimerkiksi Jupiterin Europa-kuussa. Sen tulivuorista purkautuu vain vettä, joka välillä jäätyy kuun kylmän pinnan alla.


title: Kryovulkanismi

text: Vuonna 1989 Voyager 2-avaruusluotain havaitsi merkkejä kryovulkanismista Neptunuksen Triton-kuussa, ja vuonna 2005 Cassini-Huygens-luotain havaitsi sellaisia Saturnuksen Enceladus-kuussa. Veden ohella näiden kuiden tulivuorista purkautuu nestemäistä typpeä, pölyä ja metaania. Sama luotain havaitsi myös merkkejä Saturnuksen Titan-kuussa esiintyvästä kryovulkanismista, jonka on arveltu olevan huomattava Titanin kaasukehässä esiintyvän metaanin lähde. Teoreettisesti on päätelty kryovulkanismia esiintyvän myös Kuiperin vyöhykkeen taivaankappaleessa 50000 Quaoar.


title: Collin Mitchell

text: Collin Mitchell (s. 23. syyskuuta 1969) on kanadalainen curling-pelaaja, hän voitti hopeaa 1998 Talviolympialaisista Naganosta Paul Savagen, Mike Harrisin, Richard Hartin ja George Karrysin kanssa.


title: Michael Glos

text: Michael Glos (14. joulukuuta 1944 Brünnau) on saksalainen poliitikko (CSU). Hän toimi Merkelin I hallituksen talous- ja teknologiaministerinä 22. marraskuuta 2005 – 10. helmikuuta 2009. Hän erosi tehtävästä omasta pyynnöstään ennen kauden loppua.


title: Michael Glos

text: Glos oli edustajana Saksan liittopäivillä vuodesta 1976 vuoteen 2013, jolloin hän jättäytyi politiikasta. Vuosina 1993–2005 hän toimi CSU:n parlamenttiryhmän puheenjohtajana.


title: Michael Glos

text: Glos on ollut CDU:n baijerilaisen sisarpuolueen CSU:n jäsen vuodesta 1970. Poliittisen uransa alkuaikoina hän toimi aktiivisesti CSU:n alueosastoissa ja avustajana CDU:n/CSU:n parlamenttiryhmässä.


title: Paul Savage

text: Paul Savage (s. 25. kesäkuuta 1947 Toronto) on kanadalainen curling-pelaaja, hän on voittanut urallaan hopeaa 1998 Talviolympialaisista ja maailmanmestaruuden vuonna 1983.


title: Reggie Lewis

text: Reggie Lewis (21. marraskuuta 1965 – 27. heinäkuuta 1993) oli yhdysvaltalainen koripalloilija. Hän syntyi Marylandin Baltimoressa ja pelasi yliopistotasolla Northeastern Universityssa Bostonissa, Massachusettsissa.


title: Reggie Lewis

text: Lewis pelasi NBA:ssa vuodesta 1987 ja osallistui 1992. Hänen seuransa oli Boston Celtics.


title: Reggie Lewis

text: Lewis menehtyi sydämen petettyä yllättäen 27 vuoden iässä. Hänen pelipaitansa numero 35 on Boston Celticsin jäädyttämä.


title: George Karrys

text: George Karrys (s. 15. helmikuuta 1967 Toronto) on kanadalainen curling-pelaaja, hän voitti Paul Savagen, Mike Harrisin, Richard Hartin ja Collin Mitchellin kanssa hopeaa Naganon olympialaisista 1998.


title: Richard Hart

text: Richard Hart (s. 14. lokakuuta 1968) on kanadalainen curling-pelaaja, hän voitti hopeaa 1998 Talviolympialaisista Naganosta Paul Savagen, Mike Harrisin, Collin Mitchellin ja George Karrysin kanssa. Hän voitti myös maailmanmestaruuden kotikisoissaan Edmontonissa vuonna 2007.


title: Mike Harris

text: Mike Harris (s. 9. kesäkuuta 1967) on kanadalainen curling-pelaaja, hän voitti hopeaa Talviolympialaisista 1998 Naganosta Paul Savagen, Richard Hartin, Collin Mitchellin ja George Karrysin kanssa.


title: L.A.M.B.

text:
L.A.M.B on yhdysvaltalaisen laulaja Gwen Stefanin perustama vaatemerkki. Yhtiön tuotteita myydään maailmanlaajuisesti 275 myymälässä. Yhtiön liikevoitto oli vuonna 2007 90 miljoonaa yhdysvaltain dollaria.. Stefani itse on kertonut yrityksen nimen tulleen hänen edesmenneen koiransa Meganin kutsumanimestä "lamb", koska se seurasi omistajaansa joka paikkaan kuin karitsa. Myös ensimmäinen soololevy nimettiin samasta syystä.
Vaatemerkki on saavuttanut laajan suosion myös julkisuuden henkilöiden parissa. Stefanin itsensä lisäksi muun muassa Teri Hatcher, Nicole Kidman ja Paris Hilton käyttävät L.A.M.B.in vaatteita.


title: L.A.M.B.

text: Kuuluisista muotilehdistä W, Marie Claire, Elle, Lucky ja InStyle ovat käyttäneet julkaisuissaan L.A.M.B.in vaatteita.


title: Antsirabe

text: Antsirabe on kolmanneksi suurin kaupunki Madagaskarilla ja Vakinankaratran alueen pääkaupunki. Sen asukasluku vuonna 2014 on noin 224 900. Kaupunki sijaitsee 1500 metrin korkeudessa, joten sen ilmasto on melko kylmä.


title: Antsirabe

text: Kaupungin perustaja on norjalainen lähetyssaarnaaja, joka perusti sinne kuntoutuskeskuksen alueen ilmaston vuoksi. Kaupungin nimi tarkoittaa "paikkaa, jossa on paljon suolaa".


title: Barban

text: Barban on kylä Istrian niemimaalla, Kroatiassa. Se sijaitsee 28 kilometriä Pulasta koilliseen.


title: Vyörytys

text: Vyörytys on sotilaskäsite joka kuvaa vihollisen tukikohdan valloittamista. Vyörytyksessä vihollisen tukikohdan taisteluhaudat, pesäkkeet ja tuliasemat valloitetaan ja vihollinen tuhotaan. Vyörytys on vaarallista ja mahdollisesti runsaita tappioita aiheuttavaa sotilastoimintaa. Vyöryttävä joukko varustautuu raskaasti konetuliasein, liekinheittimin sekä sokaisu-, paine- tai sirpalekranaatein. Tyypillistä vyörytykselle on tulitukiosaston käyttö. Sen tehtävänä on estää vihollisen vahvistusten paikalletulo sekä puolustajien pakeneminen.


title: Vyörytys

text: Suomen kirjallisuushistorian kuuluisin kuvaus vyörytyksestä tapahtuu Väinö Linnan kirjassa Tuntematon sotilas. Alikersantti Rokka vyöryttää vänrikki Kariluodon kanssa vihollisen tukikohdan käyttämällä käsikranaatteja ja konepistoolia.


title: Vyörytys

text: Sotahistoriassa usein siteerattu vyörytys tapahtuu Normandian maihinnousun yhteydessä Brécourtin kartanon läheisyydessä. Tuolloin luutnantti Richard Winters vyörytti vahvennetun ryhmän kanssa saksalaisen haupitsipatterin tuliasema-alueen. Vain 13 laskuvarjojääkärin onnistui tuhota patterin kaikki neljä haupitsia ja aiheuttaa viholliselle noin 30 miehen tappiot.


title: Koutokeinon hurmos

text: Koutokeinon hurmos eli ”pyhien liike” oli saamelaisten uskonnollinen lahko, joka syntyi lestadiolaisen alkuheräyksen lieveilmiönä tai lestadiolaisuudesta erkaantumalla ja vaikutti Norjan Koutokeinossa 1850-luvun alussa, mutta osittain jo vuonna 1849. Myöhemmässä tutkimuksessa Koutokeinon hurmosilmiötä on pidetty myös saamelaisten kansannousuna vuosisataista sortoa vastaan, joskin ymmärrettävästi kaikki eivät ole samaa mieltä, koska eivät voi hyväksyä väkivaltaista vastarintaa. Koutokeinon hurmosta voidaan kutsua myös nimellä "hættalaisuus", koska sen kiistaton hengellinen ja maallinen auktoriteetti oli Aslak Hætta (1825–1854).


title: Koutokeinon hurmos

text: Liikkeen väkivaltainen liikehdintä alkoi 1851, kun sen jäsenet häiritsivät jumalanpalveluksia Koutokeinossa ja Kierualla. Liike sai osakseen julkisuutta, kun siihen liittyneet saamelaiset surmasivat vuonna 1852 Koutokeinon nimismiehen ja viinakauppiaan Koutokeinon kansannousussa. Kansannousun johtajat Aslak Hætta ja Mons Somby mestattiin Norjan Alattiossa vuonna 1854. Lisäksi kaksi liikkeen jäsentä sai surmansa vastustaessaan saamelaisia vangitsijoitaan, ja myöhemmin viisi kuoli vankeudessa. Yhteensä ”Koutokeinon pyhien kapinan” voi siis sanoa vaatineen yhdentoista ihmisen hengen.


title: Koutokeinon hurmos

text: Lestadiolaisuudesta erkani vuonna 1852 lakihenkinen ”Muonion eriseura” eli liljebladilaisuus Muonion kirkkoherran Jakob Fredrik Liljebladin (1809–1862) johdolla lähinnä Muoniossa Suomessa. Liljebladilaiset eivät hyväksyneet maallikkojen käyttämää avointa ja ehdotonta synninpäästöä. Kirkkoherra J. F. Liljeblad syytti Lars Levi Laestadiusta muun muassa julkisuushakuisuudesta, epätasapuolisuudesta, itseriittoisuudesta ja siitä, että Laestadius hänen mielestään tahallaan yllytti saarnoissaan liikutuksiin eikä käyttänyt sielunhoidossa riittävästi nuhteen ja neuvon sanoja.


title: Koutokeinon hurmos

text: Lestadiolaisuus sai jo vuonna 1847 paljon saamelaisia kannattajia myös Koutokeinossa Norjassa. Keväällä 1849 Laestadius muutti Kaaresuvannosta Pajalaan, joka oli paljon kauempana Koutokeinosta. Niinpä koutokeinolaiset lestadiolaiset alkoivat sen jälkeen käydä kuuntelemassa juuri lestadiolaistuneen Muonion kirkkoherran J. F. Liljebladin saarnoja, koska Muonioon oli Koutokeinosta paljon lyhyempi matka kuin Pajalaan. Mutta jo talvella 1849–1850 Koutokeinon saamelaisten lestadiolaisten käytöksessä ja uskonelämässä alkoi näkyä huolestuttavia piirteitä, kuten hurmahenkisyyttä, röyhkeyttä ja aggressiivisuutta. Ilmiötä esiintyi myös Kuttasen kylässä Suomen käsivarren kainalossa Muonionjoen varrella Enontekiössä. Heidän keskuudessaan alkoi esiintyä jopa sellaista ”kolmen kyynärän jumalan oppia”, jonka mukaisesti muutamat heistä alkoivat pitämään itseään kristuksena ja jumalana sekä niin pyhinä, etteivät tarvinneet enää synninpäästöä.


title: Koutokeinon hurmos

text: Saamelaisilla yleisesti oli tuohon aikaan Koutokeinossa vaikeat olot. Venäjä esimerkiksi lakkautti syksyllä 1852 Norjan saamelaisten oikeudet talvilaiduntamiseen ja kalastukseen Suomen puolella, ja Norjassakin jokien varteen muuttaneet talonpojat estivät saamelaisia kalastamasta Jäämereen laskevien jokien parhailla kalapaikoilla. Muiden etnisten ryhmien ja viranomaistenkin syrjivä ja ankara toiminta Norjan saamelaisia kohtaan oli omiaan herättämään ja provosoimaan Koutokeinon saamelaisissa hurmahenkisyyttä ja aggressiota. Lisäksi porvarien ja talonpoikien harjoittama vastuuton viinakauppa tuotti paljon ongelmia saamelaisten keskuudessa


title: Koutokeinon hurmos

text: Koutokeinon saamelaisten hurmahenkisyys ja vihamielisyys kärjistyivät maanantaina 8. marraskuuta 1852, jolloin joukko lestadiolaisia saamelaisia hyökkäsi Aslak Jakobsen Hættan johdolla Koutokeinon kirkonkylään surmaten nimismies Lars Johan Buchtin (1813–1852) ja kauppias Carl Johan Ruthin (1818–1852) sekä pahoinpidellen useita muita. Tapauksesta syytettiin yleisesti Lars Levi Laestadiusta ja hänen levittämiään oppeja, vaikka on ilmeistä, etteivät Koutokeinon tapahtumiin johtaneet mitkään Laestadiuksen antamat opetukset. Laestadiusta syyttivät tapauksesta muun muassa Tromssan piispa Daniel Bremer Juell ja "Norbottens-Posten"-lehti. Ruotsin ja Norjan yhteinen kuningas Oskar I vapautti Laestadiuksen syytteistä vuonna 1853.


title: Koutokeinon hurmos

text: Aslak Hættan johtama hurmahenkinen saamelaisryhmä oli ennen Koutokeinon murhatöitä selvästi erkaantunut Laestadiuksen opista ja myös lestadiolaisesta seurakuntayhteydestä omaksi uskonnolliseksi ryhmäkseen, jolla oli lähemmät suhteet kirkkoherra Liljebladiin kuin Laestadiukseen. Aslak Hætta oli jopa suunnitellut Lars Levi Laestadiuksen surmaamista, mikä on yksi todiste siitä, että hänen johtamansa lestadiolaissuuntaus oli erkaantunut muusta lestadiolaisuudesta erilliseksi hurmahenkiseksi lahkokseen, vaikka osa heistä arvostikin yhä Laestadiusta ja jopa vetosi häneen oikeudenkäynnissä. Laestadius puolestaan syytti Koutokeinon ristiriidoista muun muassa välinpitämättömiä pappeja, viranomaisia ja Norjan kielipolitiikkaa saamelaisalueilla.


title: Koutokeinon hurmos

text: Hættalaisuuden kaltaista äärimmäisyyteen vietyä ”kolmen kyynärän jumalan oppia” esiintyi lestadiolaisten keskuudessa myös muualla pohjolassa osittain väkivaltaisessakin muodossa. Tästä ovat esimerkkejä 1850-luvulta muun muassa Norjan saamelaisten kanssa tekemisissä olleet kittiläläisten Angelin siskosten ”pyhien oppi”, Rattosjärven ja Ylitornion ”nyrkkikristillisyys” (muun muassa suntio Salomon Kortetniemi) sekä vielä 1870-luvullakin Ruotsin Tornionjärven kylässä erityisesti saamelaisten keskuudessa vaikuttanut ”tornionjärveläisyys”.


title: Harmaa vaihe

text: Harmaa vaihe eli valmisteleva vaihe on nykyaikaisen sodankäynnin käsite, joka kuvaa välittömästi strategista iskua edeltävää toimintaa.


title: Harmaa vaihe

text: Harmaan vaiheen aikana vihollisen joukkoja on saapunut kohdemaahan ja he harjoittavat siellä sabotaasitehtäviä ja levittävät disinformaatiota. Harmaaseen vaiheeseen kuuluu myös kohdemaan diplomaattinen ja sotilaallinen painostus johon saattaa liittyä rajaloukkauksia sekä muita provokaatioita.


title: Fianarantsoa

text: Fianarantsoa on kaupunki Madagaskarin sisämaassa maan eteläosissa.


title: Fianarantsoa

text: Fianarantsoa on Haute Matsiatran alueen ja Fianarantsoan provinssin pääkaupunki. Kaupungin perustivat Merinat 1800-luvun alussa hallinnolliseksi pääkaupungiksi vallatulle Betsileon kuningaskunnalle.


title: Fianarantsoa

text: Kaupunki sijaitsee keskimäärin 1 200 metriä meren pinnan yläpuolella. Sen asukasluku on 195 500 (2014). Kaupungin nimi tarkoittaa "hyvää koulutusta" malagassiksi.


title: Ed Macauley

text: Charles Edward "Ed" Macauley (22. maaliskuuta 1928 St. Louis, Missouri – 8. marraskuuta 2011 St. Louis, Missouri) oli yhdysvaltalainen koripalloilija, joka pelasi NBA:ssa kymmenen kautta.


title: Ed Macauley

text: Ennen NBA:han siirtymistä Macauley pelasi yliopistotasolla Saint Louisin yliopistossa. Macauleyn NBA-seuroina olivat vuosina 1949–1959 St. Louis Bombers, Boston Celtics ja St. Louis Hawks. Hän oli NBA:n tähdistöottelun arvokkain pelaaja vuonna 1951. Huhtikuussa 1956 Macauley kaupattiin Celticistä Hawksiin, josta Celtics sai vastineeksi Bill Russell, jonka johdolla Celtics voitti 11 mestaruutta. Macauley voitti myös kertaalleen NBA-mestaruuden, 1958 Hawksissa.


title: Ed Macauley

text: Macauley toimi myöhemmin St. Louis Hawksin päävalmentajana. Hänet on kelpuutettu Basketball Hall of Fameen ja St. Louis Walk of Fameen. Hänestä tuli vuonna 1989 katolisen kirkon diakoni. Macauley kuoli marraskuussa 2011.


title: Stan Albeck

text: Stan Albeck (s. 17. toukokuuta 1931) on yhdysvaltalainen koripallovalmentaja. Hän aloitti uransa yliopistotason valmentajana Michiganissa.


title: Stan Albeck

text: Ammattilaistasolla Albeck toimi päävalmentajana Denver Rocketsissa (1970–1971), Cleveland Cavaliersissa (1979–1980), San Antonio Spursissa (1980–1983), New Jersey Netsissä (1983–1985) ja Chicago Bullsissa (1985–1986).


title: Stan Albeck

text: Albeck oli ammattilaisseuran avustavana valmentajana vuonna 2001, jolloin hän sai osittaisen halvauksen aivoverenkiertohäiriön seurauksena.


title: Aukusti Simojoki

text: Aukusti Simojoki (ent. "Simelius", 17. elokuuta 1882 Haukipudas – 8. kesäkuuta 1959 Hämeenlinna) oli filosofian tohtori, opettaja, kirjailija, kääntäjä, sanoittaja. Vuonna 1953 hän sai professorin arvonimen.


title: Aukusti Simojoki

text: Simojoki valmistui ylioppilaaksi vuonna 1901, filosofian kandidaatiksi ja lisensiaatiksi vuonna 1911 ja filosofian tohtoriksi vuonna 1914. Hänet promovoitiin samanaikaisesti tulevan presidentti Lauri Kristian Relanderin kanssa. Väitöskirjan aihe oli "August Ahlqvist runoilijana, arvostelijana ja tyyliniekkana".


title: Aukusti Simojoki

text: Simojoki työskenteli muun muassa "Kouvolan Sanomien" päätoimittajana, Kustannus Oy Kariston kirjallisena johtajana. Vuosina 1930–1940 hän oli Kouvolan yhteiskoulun suomen kielen lehtori ja rehtori sekä myöhemmin työväenopiston johtaja ja valtioneuvoston käännöstoimiston päällikkö. Hän suomensi monia teoksia eri kielistä ja oli innokas kuoromies (II-basso). Hän on myös sanoittanut useita tunnettuja lauluja. Simojoen runoon on sävelletty "Kymenlaakson laulu". Hän on myös riimittänyt suomeksi virolaisen joululaulun "Kilisee, kilisee kulkunen" (Tiliseb, tiliseb aisakell).


title: Aukusti Simojoki

text: Simojoki kuului Suomen eläinsuojeluyhdistyksen hallitukseen vuosina 1910–1918 ja toimi sihteerinä 1911 alkaen. Simojoen vaimo Sylvia oli yhdistyksen puheenjohtaja Torsten Karl Forsténin tytär. Kun avioliitto päättyi eroon vuonna 1919, luopui Simojoki myös yhdistyksen toiminnasta. Aktiivikautenaan hän sanoitti Suomen eläinsuojeluyhdistyksen marssin. Sävellyksen teki Oskar Merikanto.


title: Aukusti Simojoki

text:
Nimellä "Aukusti Simelius":
Nimellä "Aukusti Simojoki":
Nimimerkillä "A. S:s":
Nimimerkillä "Tuomas Kiviaho":
Nimimerkillä "Tahvo Kärppä":
Nimimerkillä "W.T.W":


title: Aukusti Simojoki

text:
Nimellä "Aukusti Simelius":
Nimellä "Aukusti Simojoki":


title: Vasaralaukaus

text: Vasaralaukaus "(engl. Hammer, double tap)" on ammuntatekniikka jossa ammutaan hyvin nopeasti kaksi laukausta samaan maaliin. Tekniikka on kehitetty jotta maaliin saataisiin mahdollisimman iso shokkivaikutus mahdollisimman pienellä alueella. Kahta laukausta käytetään koska kolmannen laukauksen jälkeen aseen rekyyli tekee osumisesta epätodennäköistä. Joissain aseissa on erillinen purske-moodi jolloin vasaralaukauksia voi suorittaa automaattisesti.


title: Anne Kukkohovi

text: Anne Kukkohovi (o.s. Laaksonen, s. 3. lokakuuta 1970 Vaasa) on suomalainen entinen malli. Kukkohovi työskenteli mallina 1990–1998 sekä Suomessa että ulkomailla muun muassa Englannissa, Japanissa, Saksassa ja Ruotsissa. Mallin uran jälkeen hän työskenteli art directorina mainostoimistoissa DDB Helsinki, Dynamo Advertising ja Hasan & Partners. Mainostoimistosta Kukkohovi siirtyi yksityisyrittäjäksi ja perusti yhdessä miehensä kanssa Supersuper Oy:n joka tarjoaa luovan suunnittelun asiantuntijapalveluja markkinointiviestinnän, PR:n ja viihdeteollisuuden aloille.


title: Anne Kukkohovi

text: Kukkohovi on myös tunnettu televisiojuontajana "Sinun unelmiesi tähden" -sarjassa 1990-luvun puolivälissä ja vuosina 2008–2012 sarjassa "Suomen Huippumalli haussa". Vuosina 2013–2014 sekä vuonna 2017 hän on juontanut Koko Suomi leipoo -ohjelmaa.